Έχετε το ‘Νου του Χριστού’; — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw86 1/12 σ. 10-15\nΈνας Θαρραλέος Άντρας Δράσης\nΠώς Συμπεριφερόταν ο Ιησούς στα Παιδιά;\nΠώς Συμπεριφερόταν ο Ιησούς στις Γυναίκες\nΠώς Συμπεριφερόταν ο Ιησούς στους Μαθητές Του\nΙησούς—Το Τέλειο Υπόδειγμα που Πρέπει να Ακολουθούμε\n«Ο δε Θεός της υπομονής και της παρηγορίας είθε να σας δώση να φρονήτε το αυτό εν αλλήλοις κατά Χριστόν Ιησούν [να έχετε την ίδια διανοητική στάση μεταξύ σας που είχε ο Χριστός Ιησούς (ΜΝΚ)]».—ΡΩΜΑΙΟΥΣ 15:5.\n1. Σε ποιες ερωτήσεις χρειάζεται να δώσει απάντηση κάποιος που ισχυρίζεται πως είναι Χριστιανός;\nΠΑΝΩ από ένα δισεκατομμύριο άνθρωποι σ’ ολόκληρο τον κόσμο ονομάζονται Χριστιανοί. Τι δείχνει αυτό; Ότι, τουλάχιστον κατ’ όνομα πιστεύουν στον Ιησού Χριστό και ισχυρίζονται ότι είναι ακόλουθοί του, δηλαδή μαθητές του. (Ματθαίος 10:24, 25) Αλλά τι χρειάζεται για να μπορέσετε να ακολουθήσετε το παράδειγμα του Χριστού, ή τον τρόπο της ζωής του; Είναι φανερό ότι χρειάζεται να τον γνωρίζετε. Είστε εσείς ένα άτομο που πραγματικά γνωρίζει τον Ιησού από τη Ναζαρέτ; Έχετε μια καθαρή εικόνα για το τι είδους άτομο ήταν όταν βρισκόταν εδώ στη γη; Ή, πώς φερόταν στα άτομα που αντιμετώπιζαν διάφορες καταστάσεις; Έχετε εσείς το ‘νου του Χριστού’;—1 Κορινθίους 2:16· Εφεσίους 4:13.\n2, 3. Πώς μπορούμε να γνωρίσουμε το ‘νου του Χριστού’;\n2 Πώς μπορούμε να γνωρίσουμε κάποιον που έζησε περίπου δυο χιλιάδες χρόνια πριν από την εποχή μας και του οποίου η δημόσια ζωή διήρκεσε σχεδόν τριάμισι χρόνια μόνο; Για την περίπτωση του Ιησού υπάρχουν τέσσερις αξιόπιστες βιογραφίες που μας βοηθούν να διαμορφώσουμε μια διανοητική εικόνα για το τι είδους άτομο ήταν. Αν διαβάσουμε προσεκτικά αυτές τις τέσσερις αφηγήσεις των Ευαγγελίων, μπορούμε και εμείς επίσης να κατανοήσουμε τον τρόπο σκέψης που τον οδηγούσε στις ενέργειές του. Γι’ αυτό, τι χρειάζεται για να είναι κάποιος πραγματικός Χριστιανός και να μην έχει μόνο το όνομα; Ο Ιησούς το εξέφρασε με αυτό τον τρόπο: «Αύτη δε είναι η αιώνιος ζωή, το να γνωρίζωσι σε τον μόνον αληθινόν Θεόν και τον οποίον απέστειλας Ιησούν Χριστόν».—Ιωάννης 17:3· 2 Πέτρου 3:18.\n3 Έτσι, κάθε Χριστιανός πρέπει να έχει βαθιά γνώση και κατανόηση για τον Πατέρα, τον Ιεχωβά, καθώς και για τη ζωή και τις διδασκαλίες του Γιου, του Χριστού Ιησού. Δεν είναι αρκετό να ονομάζεται κάποιος Χριστιανός μάρτυρας του Ιεχωβά. Για να έχουμε το ‘νου του Χριστού’, χρειάζεται να γεμίζουμε τακτικά τη διάνοιά μας με κατανόηση για τη ζωή και το παράδειγμα του Ιησού. Αυτό σημαίνει ότι χρειαζόμαστε τακτική και γνήσια μελέτη της Αγίας Γραφής με τη χρήση βοηθημάτων μελέτης που βασίζονται στην Αγία Γραφή και βοηθούν να διευκρινιστεί η σημασία και τα συμφραζόμενα. Απαιτείται επίσης να έχουμε κατάλληλη διανοητική στάση για να μπορέσουμε να κατανοήσουμε και να δεχτούμε το ρόλο που παίζει ο Χριστός σχετικά με το σκοπό του Θεού.—Ιωάννης 5:39-47· Ματθαίος 24:45-47.\n4. Τι είδους άνθρωπος ήταν ο Ιησούς;\n4 Ο Ιησούς, που ήταν ένας υγιής και δραστήριος άντρας, εκτέλεσε τη διακονία του λίγο μετά τα 30 του χρόνια. (Λουκάς 3:23) Αλλά τι είδους άνθρωπος ήταν; Ήταν αδιάφορος και ψυχρός; Αντίθετα, σαν Ιουδαίος της Μέσης Ανατολής, ήταν εκδηλωτικός. Δεν ήταν συνεσταλμένος και κλεισμένος στον εαυτό του. Εκδήλωσε δημόσια πάρα πολλές ανθρώπινες συγκινήσεις που κυμαίνονταν από τη λύπη και τη συμπόνια μέχρι τη δίκαιη αγανάκτηση και το θυμό.—Μάρκος 6:34· Ματθαίος 23:13-36.\n5. Πώς αντέδρασε ο Ιησούς όταν άκουσε για το θάνατο του Λαζάρου;\n5 Για παράδειγμα, πώς αντέδρασε ο Ιησούς όταν βρήκε τη Μάρθα και τη Μαρία να κλαίνε επειδή είχαν χάσει τον αδελφό τους τον Λάζαρο; Η αφήγηση του Ιωάννη μας λέει: «Εστέναξεν εν τη ψυχή αυτού και εταράχθη [συγκινήθηκε βαθιά και φανερά, και στενοχωρήθηκε μέσα του (Η Νέα Διαθήκη, του Γουίλιαμ Μπάρκλεϋ, στην Αγγλική)]». (Ιωάννης 11:33-36) Συμμερίστηκε τα αισθήματά του με αυτούς τους στενούς φίλους. Δεν ντρεπόταν να κλάψει μαζί τους. Αν και ήταν «ο Υιός του Θεού», έδειξε συναισθήματα που ήταν πολύ ανθρώπινα. (Ιωάννης 1:34) Πόσο συγκινητικό θα πρέπει να ήταν αυτό για τη Μάρθα και τη Μαρία!—Παράβαλε Λουκάς 19:41-44.\n6. Γιατί δεν έλειπε από τον Ιησού ο αντρισμός επειδή δάκρυσε;\n6 Ωστόσο, μερικοί σήμερα θα μπορούσαν να βγάλουν το συμπέρασμα ότι ο Ιησούς είχε αδύνατο χαρακτήρα επειδή δάκρυσε δημόσια μαζί με αυτές τις δυο γυναίκες. Στην πραγματικότητα, η Καθολική συγγραφέας Χιλλέρ Μπέλοκ αποκάλεσε τον Ιησού «ανθρωπάκι». Αληθεύει αυτό; Ήταν ο Ιησούς ένα άτομο χωρίς αντρισμό όπως συχνά απεικονίζεται στα έργα τέχνης του Χριστιανισμού; Όχι, τα δάκρυα δεν είναι αναγκαστικά ένα σημείο αδυναμίας. Όπως δηλώνει ένα ιατρικό περιοδικό: «Η απαγόρευση της κατάλληλης έκφρασης τρυφερών συναισθημάτων είναι και παράλογη και επιζήμια . . . Η έκφραση ενός τρυφερού συναισθήματος, ειδικά του κλάματος, είναι μια ιδιότητα μοναδικά ανθρώπινη».—Παράβαλε 2 Σαμουήλ 13:36-38· Ιωάννης 11:35.\n7. Με ποιους τρόπους μπορεί να μας βοηθήσει το σπλαχνικό παράδειγμα του Ιησού σήμερα;\n7 Οι ενέργειες του Ιησού στην αντιμετώπιση της δυστυχίας ήταν πραγματικά ανθρώπινες και σπλαχνικές. Μας βοηθούν να κατανοήσουμε καλύτερα και αυτόν και τον τρόπο που σκεφτόταν. Δεν ακολουθούμε κάποιο απρόσωπο μυθολογικό άτομο, αλλά αντίθετα το τέλειο ανθρώπινο παράδειγμα που έστειλε ο Θεός, τον ‘Υιό του Θεού του ζώντος’. (Ματθαίος 16:16· Ιωάννης 3:16, 17· 6:68, 69) Τι υπόδειγμα για όλους τους Χριστιανούς σήμερα και ειδικά για τους Χριστιανούς πρεσβυτέρους, που συχνά χρειάζεται να δίνουν παρηγοριά και να δείχνουν συμπόνια σε καιρούς απώλειας και έντασης! Ναι, το να έχουμε το ‘νου του Χριστού’ καθώς και την καρδιά του σε τέτοιες περιπτώσεις μπορεί να αλλάξει τα πράγματα αρκετά.—1 Θεσσαλονικείς 2:7, 8.\n8. Πώς έδειξε ο Ιησούς θάρρος και σθεναρή δράση;\n8 Ο Ιησούς απέδειξε επίσης ότι ήταν άντρας θαρραλέων πεποιθήσεων και δυναμικής δράσης. Για παράδειγμα, σε δυο περιπτώσεις απομάκρυνε με σθένος τους εμπόρους ζώων και τους αργυραμοιβούς από το ναό. (Μάρκος 11:15-17· Ιωάννης 2:13-17) Επίσης δεν δείλιαζε να εκθέτει δημόσια την υποκρισία των αυτοδικαιούμενων γραμματέων και Φαρισαίων. Στη θαρραλέα του δημόσια επίκριση, προειδοποίησε: «Ουαί εις εσάς, γραμματείς και Φαρισαίοι υποκριταί, διότι ομοιάζετε με τάφους ασβεστωμένους, οίτινες έξωθεν μεν φαίνονται ωραίοι, έσωθεν όμως γέμουσιν οστέων νεκρών και πάσης ακαθαρσίας». Πραγματικά, δεν υπήρχε καμιά αδυναμία εκεί!—Ματθαίος 23:27, 28· Λουκάς 13:14-17.\n9, 10. (α) Γιατί ο Ιησούς δεν αμάρτησε δείχνοντας αγανάκτηση; (β) Πώς πρέπει το παράδειγμα του Ιησού να επηρεάσει ένα Χριστιανό πρεσβύτερο;\n9 Μήπως η αγανάκτηση του Ιησού ήταν απόδειξη έλλειψης αυτοκυριαρχίας; Ο Πέτρος, που ήταν στενός σύντροφος του Ιησού στη διάρκεια της διακονίας του, δηλώνει: «Αμαρτίαν δεν έκαμεν». (1 Πέτρου 2:22) Ο απόστολος Παύλος έγραψε: «Διότι δεν έχομεν αρχιερέα μη δυνάμενον να συμπαθήση εις τας ασθενείας ημών, αλλά πειρασθέντα κατά πάντα καθ’ ομοιότητα ημών χωρίς αμαρτίας». (Εβραίους 4:15) Υπάρχει διαφορά μεταξύ της ελεγχόμενης δίκαιης αγανάκτησης και της ανεξέλεγκτης οργής.—Παράβαλε Παροιμίαι 14:17· Εφεσίους 4:26.\n10 Γι’ αυτό, ενώ ένας Χριστιανός πρεσβύτερος, για παράδειγμα, δεν θα είναι «οργίλος», θα πρέπει οπωσδήποτε να έχει ηθική δύναμη για να μπορεί «να εξελέγχη τους αντιλέγοντας», και μάλιστα «αποτόμως [με αυστηρότητα (ΜΝΚ)]» αν είναι αναγκαίο. Θα πρέπει να έχει τα προσόντα να ‘ελέγχει, να επιπλήττει, και να προτρέπει’. (Τίτον 1:7-13· 2 Τιμόθεον 4:1, 2) Μερικές καταστάσεις θα μπορούσαν επίσης να προκαλέσουν τη δίκαιη αγανάκτησή του, ειδικά αν βλέπει μια κατάφωρη απειλή για την ενότητα, την πνευματικότητα, ή την ηθική καθαρότητα της εκκλησίας. Όπως είπε ο Παύλος, μερικές φορές «πρέπει να αποστομόνωμεν» τους ‘ματαιολόγους και φρενοπλάνους [ανώφελους συζητητές και απατεώνες του νου (ΜΝΚ)]’ οι οποίοι «ανατρέπουσιν ολοκλήρους οίκους, διδάσκοντες όσα δεν πρέπει, χάριν αισχρού κέρδους». Αν οι πρεσβύτεροι έχουν το ‘νου του Χριστού’ σε τέτοιες περιπτώσεις, αυτό θα τους βοηθήσει να είναι θαρραλέοι, ισορροπημένοι, και αποφασιστικοί.—Δείτε 1 Κορινθίους 5:1-5· Αποκάλυψις 2:20-23· 3:19.\n11. Ποιες ερωτήσεις σχετίζονται με το πώς εμείς θα πρέπει να μιμούμαστε τον Χριστό;\n11 Στα ταξίδια που έκανε διαμέσου της Γαλιλαίας, της Σαμάρειας, και της Ιουδαίας, ο Ιησούς ερχόταν σε επαφή με όλα τα είδη ανθρώπων—άντρες, γυναίκες, παιδιά, ασθενείς, και άτομα που τον θεωρούσαν άσπονδο εχθρό τους. Πώς τους χειριζόταν; Ήταν επιδεικτικός και ακατάδεχτος, ή προσιτός; Έδειχνε κατανόηση για τα προβλήματα και τις δοκιμασίες των ανθρώπων; Έδειχνε έλλειψη συγχωρητικότητας ή έδειχνε έλεος; Οι απαντήσεις σ’ αυτά τα ερωτήματα σχετίζονται με το πώς εμείς θα πρέπει να μιμούμαστε τον Χριστό στις καθημερινές μας πράξεις και αντιδράσεις.—Ρωμαίους 15:5· Φιλιππησίους 2:5.\n12. Πώς οι απόστολοι και ο Ιησούς συμπεριφέρθηκαν στα παιδιά σε μια περίπτωση;\n12 Μια ωραία αφήγηση για το πώς ο Ιησούς συμπεριφερόταν στα παιδιά, βρίσκουμε στα εδάφια Μάρκος 10:13-16. Εκεί διαβάζουμε: «Και έφεραν προς αυτόν παιδία, δια να εγγίση αυτά· οι δε μαθηταί επέπληττον τους φέροντας». Η αφήγηση δεν μας λέει γιατί οι μαθητές ενήργησαν μ’ αυτό τον τρόπο. Ήταν το έτος 33 μ.Χ., και ο Ιησούς πήγαινε από τη Γαλιλαία διαμέσου της Περαίας για να κάνει την τελευταία δημόσια διακονία του στην Ιερουσαλήμ και στα τριγύρω μέρη. Ίσως να νόμιζαν ότι ο Ιησούς ήταν πολύ σπουδαίος ή πολύ απασχολημένος για να ασχοληθεί με παιδιά σ’ εκείνη την περίπτωση. Ωστόσο, έδειξε αυτός ο ίδιος ότι ήταν πολύ απασχολημένος; «Ιδών δε ο Ιησούς ηγανάκτησε και είπε προς αυτούς· Αφήσατε τα παιδία να έρχωνται προς εμέ, και μη εμποδίζετε αυτά· διότι των τοιούτων είναι η βασιλεία του Θεού. . . . Και εναγκαλισθείς αυτά, έθετε τας χείρας επ’ αυτά και ηυλόγει αυτά».\n13. Πώς αντιμετώπιζαν οι άνθρωποι τον Ιησού;\n13 Τώρα, τι άλλο μας διδάσκει αυτό για το ‘νου του Χριστού’; Μας δείχνει πόσο σταθερός ήταν όταν οι μαθητές του έκαναν λάθη και πόσο σπλαχνική ήταν η στάση του σχετικά με τους μικρότερους. Κατάλαβε τι ήταν εκείνο που παρακίνησε τους γονείς να φέρουν τα παιδιά τους σ’ αυτόν. Ήθελαν να αγγίξει και να ευλογήσει τα παιδιά τους. Και τι μας λέει αυτό για τον Ιησού; Ότι οι άνθρωποι δεν τον φοβούνταν ούτε τον αντιμετώπιζαν με δέος. Ήταν απλός, και οι άνθρωποι ήθελαν να είναι κοντά του. Ακόμα και τα παιδιά αισθάνονταν άνετα κοντά του—και αυτός αισθανόταν άνετα κοντά στα παιδιά. Αισθάνονται οι άνθρωποι, περιλαμβανομένων και των παιδιών, άνετα όταν είναι κοντά σας;—Μάρκος 1:40-42· Ματθαίος 20:29-34.\n14. Ποιοι, ειδικά, θα πρέπει να ακολουθούν το παράδειγμα του Ιησού για να είναι προσιτοί;\n14 Ο Ιησούς έδειξε θερμή αγάπη και στοργή. (Μάρκος 9:36, 37) Ήταν καταδεκτικός και προσιτός. Ως ακόλουθος του Χριστού, έχεις εσύ το ‘νου του’ σ’ αυτό το ζήτημα; Οι Χριστιανοί πρεσβύτεροι στις περιφέρειες, περιοχές, εκκλησίες και στα γραφεία των τμημάτων της Εταιρίας Σκοπιά σ’ ολόκληρο τον κόσμο θα κάνουν καλά να ρωτήσουν τον εαυτό τους: Είμαι δογματικός και αδιάλλακτος; Ή κάνω τους άλλους, ακόμα και τα παιδιά, να αισθάνονται άνετα όταν είναι κοντά μου; Είμαι πραγματικά προσιτός;—Παροιμίαι 12:18· Εκκλησιαστής 7:8.\n15, 16. Πώς διέφερε ο Ιησούς από τους άλλους Ιουδαίους στον τρόπο που μεταχειριζόταν τις γυναίκες;\n15 Ως πρεσβύτεροι, υπηρέτες, και αδελφοί στη Χριστιανική εκκλησία, έχουμε το ‘νου του Χριστού’ στις σχέσεις μας με τις Χριστιανές αδελφές και με τις γυναίκες γενικά; Πώς συμπεριφερόταν ο Χριστός, που ήταν ανύπαντρος, όταν, κάτω από διάφορες περιστάσεις, συναντούσε γυναίκες των ημερών του;\n16 Σ’ αυτή την Ιουδαϊκή κοινωνία στην οποία κυριαρχούσαν οι άντρες, ο Ιησούς ήταν ένας ασυνήθιστος διδάσκαλος επειδή ήταν πρόθυμος να μιλάει με τις γυναίκες ακόμα και με αυτές που δεν ήταν Ιουδαίες. (Ιωάννης 4:7-30) Για παράδειγμα, στη διάρκεια μιας επίσκεψής του σε κάποιο σπίτι στον τομέα της Τύρου και της Σιδώνας, που ανήκε σε Εθνικούς, μια Ελληνίδα τον παρακάλεσε να βοηθήσει τη δαιμονισμένη κόρη της. Κανονικά ένας ορθόδοξος Ιουδαίος δεν θα είχε καμιά σχέση μαζί της. Αλλά ο Ιησούς άκουσε και δοκίμασε την πίστη της, λέγοντας: «Άφες πρώτον να χορτασθώσι τα τέκνα [Ιουδαίοι]· διότι δεν είναι καλόν να λάβη τις τον άρτον των τέκνων και να ρίψη εις τα κυνάρια [Εθνικούς]». Ήταν το ύφος του Ιησού τέτοιο που να προκάλεσε τη λήξη του ζητήματος; Μήπως σταμάτησε τη συζήτηση με κατηγορηματικό τρόπο; Προφανώς όχι, γιατί η γυναίκα απάντησε με διακριτικότητα: «Ναι, Κύριε· αλλά και τα κυνάρια υποκάτω της τραπέζης τρώγουσιν από των ψιχίων των παιδίων». Ο Ιησούς εντυπωσιάστηκε και θεράπευσε την κόρη της.—Μάρκος 7:24-30.\n17. Τι μπορούμε να μάθουμε από τον τρόπο με τον οποίο ο Ιησούς συμπεριφέρθηκε σε κάποια γυναίκα που ήταν αμαρτωλή;\n17 Ο Ιησούς ήταν απροκατάληπτος σχετικά με τις γυναίκες και δεν έκρινε με βάση την εξωτερική εμφάνιση. (Ματθαίος 22:16) Σε μια άλλη περίπτωση, όταν έτρωγε στο σπίτι ενός Φαρισαίου, επέτρεψε σε μια πασίγνωστη αμαρτωλή, που πιθανόν να ήταν πόρνη, να πλύνει τα πόδια του και μετά να τα αλείψει με λάδι. Με τα έργα της έδειξε στάση μετάνοιας για την αμαρτωλή της πορεία. (Λουκάς 7:36-50) Ο Ιησούς δεν την αγνόησε ούτε και την απέπεμψε με μια στερεότυπη κρίση επειδή ήταν ανήθικη. (Βλέπε επίσης Ιωάννης 4:7-30.) Τη συγχώρησε επειδή αυτή «ηγάπησε πολύ». Τι μας δείχνει αυτό για το ‘νου του Χριστού’; Αυτός έδειξε συμπόνια και κατανόηση στη γυναίκα. Δεν μπορούμε και εμείς να ενεργούμε με τον ίδιο τρόπο στην εκκλησία και στη διακονία μας;—Λουκάς 19:1-10· Ρωμαίους 14:10-13· 1 Κορινθίους 6:9-11.\n18. (α) Πώς μεταχειρίζονται μερικοί εκείνους που εργάζονται κάτω από την επίβλεψή τους; (β) Πώς συμπεριφερόταν ο Ιησούς στους μαθητές του και σε άλλους; (Μάρκος 6:54-56)\n18 Μερικές φορές εκείνοι που έχουν εξουσία αισθάνονται ότι οι κατώτεροί τους αποτελούν απειλή γι’ αυτούς. Καταπνίγουν εκείνο που αυτοί υποσυνείδητα θεωρούν συναγωνισμό. Η περηφάνια έρχεται στην επιφάνεια. Γίνονται εύκολα επικριτικοί και δύσκολα επαινούν εκείνους που εργάζονται κάτω από την επίβλεψή τους. Οι περιφρονητικές τους εκφράσεις δεν δείχνουν σεβασμό για την προσωπική αξιοπρέπεια των άλλων. Αλλά τι θα πούμε για τον Ιησού—πώς συμπεριφερόταν σ’ εκείνους που ήταν κάτω από την επίβλεψή του, στους μαθητές του; Μήπως τους έκανε να αισθάνονται κατώτεροι, ανεπαρκείς ή ανόητοι; Ή, μάλλον, αισθάνονταν άνετα καθώς συνεργάζονταν με τον Ιησού;—Παράβαλε Ματθαίος 11:28-30· 25:14-23.\n19. Τι μας διδάσκουν για τον Ιησού τα εδάφια Ιωάννης 13:1-17;\n19 Σχετικά μ’ αυτό, ένα από τα εξαιρετικά μαθήματα που ο Ιησούς δίδαξε στους μαθητές του βρίσκεται στο κεφάλαιο 13 του Ιωάννη. Προτείνουμε να διαβάσετε τα εδάφια 1-17. Εκείνες τις μέρες οι δρόμοι ήταν γεμάτοι σκόνη, και ήταν συνήθεια να υπάρχει ένας υπηρέτης και να πλένει τα πόδια των επισκεπτών. Ο Ιησούς ανέλαβε να κάνει ο ίδιος αυτή την ασήμαντη εργασία. Ποια είναι η ιδιότητα την οποία τόνισε με το να πλύνει τα πόδια των μαθητών του; Τους έδωσε ένα πρακτικό μάθημα ταπεινοφροσύνης. Τι μαθαίνουμε εδώ για το ‘νου του Χριστού’; Τα λόγια του Ιησού μας δίνουν την απάντηση: «Δεν είναι δούλος ανώτερος του κυρίου αυτού, ουδέ απόστολος ανώτερος του πέμψαντος αυτόν. Εάν εξεύρητε ταύτα, μακάριοι είσθε εάν κάμνητε αυτά».—Ιωάννης 13:16, 17.\n20. Ποια αυτοεξέταση μπορούμε να κάνουμε για να δούμε αν έχουμε το ‘νου του Χριστού’;\n20 Έχουμε εμείς το ‘νου του Χριστού’ σχετικά μ’ αυτό; Είμαστε πρόθυμοι να κάνουμε ταπεινές, ασήμαντες εργασίες στο σπίτι και στην εκκλησία; Ή μήπως θέλουμε να κάνουμε μόνο τα πράγματα που φαίνονται «σημαντικά» ή που θα μας κάνουν να φανούμε «σπουδαίοι»; Είμαστε πρόθυμοι να λάβουμε μέρος στο έργο κηρύγματος των καλών νέων από σπίτι σε σπίτι το οποίο μερικές φορές είναι ταπεινωτικό; Ή μήπως θέλουμε μόνο διορισμούς στο βήμα της Αίθουσας Βασιλείας; Πραγματικά, αν έχουμε το ‘νου του Χριστού’ θα παραμείνουμε ταπεινοί και προσιτοί, όπως ήταν και ο Ιησούς.—Ρωμαίους 12:3.\n21. Πώς έδειξε ο Ιησούς κατανόηση για τους αποστόλους του; Για τα πλήθη;\n21 Σε μια περίπτωση, μετά από μια ειδική εκστρατεία κηρύγματος, ο Ιησούς έδειξε μεγάλη φροντίδα για τους αποστόλους. Αν και ήταν τέλειος, ο Ιησούς δεν ανέμενε τελειότητα από τους άλλους. Όταν είχε τερματιστεί μια εκστρατεία κηρύγματος, δεν επέμενε να επιστρέψουν αμέσως οι απόστολοί του στο έργο κηρύγματος και να τα καταφέρουν ακόμα καλύτερα. Έδειξε ενδιαφέρον για την ανάγκη που είχαν να αναπαυτούν και τους πήγε σ’ έναν απόμερο τόπο για να βρουν ησυχία. Αλλά όταν τα πλήθη τους ακολούθησαν, μήπως ο Ιησούς εκνευρίστηκε και έχασε την υπομονή του; Όχι, επειδή όπως μας λέει η αφήγηση «εσπλαγχνίσθη δι’ αυτούς».—Μάρκος 6:30-34.\n22. Τι θα μας βοηθήσει να κατανοήσουμε το ‘νου του Χριστού’ περισσότερο;\n22 Αφού είχαν ένα τέτοιο θαυμάσιο παράδειγμα, μήπως μας εκπλήσσει που οι περισσότεροι από τους αποστόλους ήταν πιστοί ακόλουθοι του Χριστού; Ο Πέτρος εντυπωσιάστηκε οπωσδήποτε από τα πράγματα που έμαθε από τη στενή του συναναστροφή με τον Ιησού. Πιθανόν αυτός να προμήθευσε τις περισσότερες από τις πληροφορίες στον Μάρκο για την αφήγηση του Ευαγγελίου του. Και αργά αλλά σταθερά ο Πέτρος προσαρμόστηκε με το ‘νου του Χριστού’. Μια εξέταση της πρώτης του επιστολής θα μας βοηθήσει να ακολουθήσουμε το παράδειγμα του Χριστού πιο προσεκτικά.—Ματθαίος 16:15-17, 21-23.\n□ Πώς μπορούμε να έχουμε το ‘νου του Χριστού’;\n□ Τι είδους άνθρωπος ήταν ο Ιησούς;\n□ Πώς συμπεριφερόταν ο Ιησούς στα παιδιά; Στις γυναίκες;\n□ Τι μαθαίνουμε από τον τρόπο με τον οποίο ο Ιησούς συμπεριφερόταν στους μαθητές του;\nΟ Ιησούς ήταν συμπονετικός και δεν έκρυβε τα αισθήματά του\nΟ Ιησούς ήταν άντρας θαρραλέας δράσης\nΟ Ιησούς έδωσε ένα εξαιρετικό παράδειγμα ταπεινοφροσύνης


Μυστικός κόσμος: Μουσείο Δασικής Ιστορίας Μαινάλου\nΤο πρότυπο Μουσείο Δασικής Ιστορίας Μαινάλου, το οποίο εγκαινιάζεται την Κυριακή, στεγάζεται σε ένα παλιό εργοστάσιο υλοτομίας που κατασκευάστηκε στο Χρυσοβίτσι Αρκαδίας το 1939.\nΣύμφωνα με δημοσίευμα της εφημερίδας «Έθνος», πρόκειται για ένα μουσείο που αναδεικνύει τη δασική ιστορία του Μαινάλου αλλά και τα πρώτα βήματα της βιομηχανικής ανάπτυξης της περιοχής.\nΟ επισκέπτης έχει την ευκαιρία να δει εκθέματα που σχετίζονται με την ιστορία της υλοτομίας στην περιοχή του Μαινάλου.\nΌλα τα μηχανήματα χρονολογούνται από το τέλος της δεκαετίας του 1930, έχουν σωθεί και είναι σε αρκετά καλή κατάσταση, ακόμα κι αν βρίσκονταν εκτός λειτουργίας για πολλά χρόνια.\nΟ απερχόμενος δήμαρχος Φαλάνθου, Κώστας Ψυχάρης, δήλωσε ότι «Συντηρήσαμε επίσης όλα τα εργαλεία που χρησιμοποιούσαν οι τεχνίτες εκείνη την εποχή και τα εκθέτουμε στο μουσείο μαζί με έγγραφα της εποχής που σχετίζονται με τη λειτουργία του εργοστασίου.\nΕπιπλέον θα προβάλλεται ένα βίντεο διάρκειας δέκα λεπτών με θέμα την υλοτόμηση του ξύλου και την επεξεργασία του».\nΕπίσης, θα δημιουργηθεί αίθουσα για μαθήματα περιβαλλοντικής εκπαίδευσης, που έχει σκοπό να ευαισθητοποίηση αλλά και να μυήσει τους μαθητές στα θέματα που αφορούν τη βιοποικιλότητα και την προστασία του δάσους.\nΗ εν λόγω προσπάθεια αποκτά βαθύτερο νόημα αν αναλογιστεί κανείς το μέγεθος της καταστροφής που υπέστη το φυσικό περιβάλλον της Αρκαδίας στις πυρκαγιές του 2007.\nΟ κ. Ψυχάρης επισήμανε ότι «Το σκεπτικό αυτό έγινε επίκαιρο μετά τις φωτιές που έκαψαν χιλιάδες στρέμματα δάσους στο Μαίναλο.\nΈνας μεγάλος στόχος που θέσαμε είναι να απευθυνθούμε στα σχολεία και τους νέους ανθρώπους και να τους υπενθυμίσουμε ότι ο άνθρωπος είναι αυτός που έχει ανάγκη το δάσος και τη φύση και όχι το αντίθετο».


«Πρωταγωνιστής» podcast των NYT κατηγορείται ότι είπε ψέματα για την τρομοκρατική δράση του με τον ISIS | LiFO\n«Πρωταγωνιστής» podcast των NYT κατηγορείται ότι είπε ψέματα για την τρομοκρατική δράση του με τον ISIS\nΣυνελήφθη στον Καναδά, κατηγορείται ότι κατασκεύασε τις ιστορίες που είπε\n30.9.2020 | 19:10\nΟ «πρωταγωνιστής» βραβευμένου podcast των New York Times συνελήφθη στον Καναδά και κατηγορείται ότι κατασκεύασε τις ιστορίες για τις εμπειρίες του ως μαχητής του ISIS.\nΗ αστυνομία του Καναδά ανακοίνωσε τη σύλληψη του Σερόζ Σόντρι. Ο 25χρονος από το Μπέρλινγκτον του Οντάριο υποστήριξε ότι ταξίδεψε στη Συρία το 2016 για να ενταχθεί στην τρομοκρατική οργάνωση ISIS και ότι διέπραξε τρομοκρατικές ενέργειες, αναφέρει η αστυνομία, σημειώνοντας ότι οι κατηγορίες σε βάρος του προκύπτουν από πολλές συνεντεύξεις σε ΜΜΕ.\nΗ Λούσι Λαπόιντ, εκπρόσωπος της καναδικής αστυνομίας, δήλωσε πως ο Σόντρι είναι το άτομο που εμφανίστηκε στο podcast των New York Times «Caliphate», με το όνομα Αμπού Χουζαϊφά. Στο podcast περιέγραφε με τρομακτικές λεπτομέρειες τον ρόλο του σε εκτελέσεις της τρομοκρατικής οργάνωσης.\n«Η αβεβαιότητα για την ιστορία του Αμπού Χουζαϊφά είναι στο επίκεντρο κάθε επεισοδίου του "Caliphate" που ασχολούνταν μαζί του», δήλωσε η Ντανιέλε Ρόαντς Χα, εκπρόσωπος των ΝΥΤ. Παράλληλα, σημείωσε ότι ένα από τα επεισόδια επιβεβαίωσε πως ο Χουζαϊφά είχε παραπλανήσει τους Times σχετικά με τις ημερομηνίες του ταξιδιού του στη Συρία, όπως και το χρονοδιάγραμμα της ριζοσπαστικοποίησής του. «Το επεισόδιο λέει στους ακροατές τι γνωρίζουν με βεβαιότητα οι δημοσιογράφοι μας και τι είναι ακόμη άγνωστο», συμπλήρωσε.\nΣε νεότερη ανακοίνωσή τους, μετά τη σύλληψη του 25χρονου, οι ΝΥΤ ανέφεραν πως «παρότι η αβεβαιότητα για την ιστορία του Αμπού Χουζαϊφά εξετάστηκε απευθείας στα επεισόδια του Caliphate, η σύλληψή του και οι ισχυρισμοί γύρω από αυτή έχουν δημιουργήσει νέα και σημαντικά ερωτήματα για τον ίδιο και τα κίνητρά του. Θα εξετάσουμε εκ νέου την ιστορία του και το πώς τον παρουσιάσαμε στη σειρά μας. Θα έχουμε περισσότερα να πούμε όταν ολοκληρωθεί αυτή η προσπάθεια».\nΟι περιγραφές του Σόντρι για τρομοκρατικές ενέργειες δημιούργησαν πολιτική θύελλα στον Καναδά, καθώς η αντιπολίτευση πίεζε την κυβέρνηση του Τζάστιν Τριντό να εξηγήσει γιατί δεν είχε συλληφθεί μετά την επιστροφή του στη χώρα ο 25χρονος. Μέχρι την Παρασκευή, όταν ανακοινώθηκε η σύλληψή του, η αστυνομία είχε αποκαλύψει ελάχιστα για τις έρευνές της.\nΟ Σερόζ Σόντρι εμφανιζόταν στο podcast των New York Times «Caliphate» του 2018, ως Αμπού Χουζαϊφά, πρώην εκπαιδευόμενος του Ισλαμικού Κράτους.\nΣτο «κεφάλαιο 5» του podcast περιέγραφε πώς σκότωσε άνδρα με «πορτοκαλί φόρμα». «Το αίμα ήταν ζεστό και πεταγόταν παντού. Χρειάστηκε να τον μαχαιρώσω πολλές φορές. Και μετά τον βάλαμε πάνω σε ένα σταυρό. Και έπρεπε να αφήσω το στιλέτο στην καρδιά του», είπε στην Ρουκμίνι Καλιμάτσι, ρεπόρτερ των Times που ειδικεύεται στα θέματα για Ισλαμικό Κράτος, η οποία συνεργάστηκε με τον παραγωγό Άντι Μάιλς και αρκετούς ακόμη δημοσιογράφους στο «Caliphate».\nΌμως, αυτά που είχε πει στους Times ο Χουζαϊφά έρχονταν σε αντίθεση με τα όσα δήλωνε σε καναδικά ΜΜΕ. Χαρακτηριστικός ο τίτλος δημοσιεύματος του CBC News τον Μάιο του 2018 «Ο Καναδός πρώην μέλος του ISIS είπε ψέματα στους ΝΥΤ ή στο CBC News;».\nΤο καναδικό δίκτυο είχε πάρει συνέντευξη από τον Χουζαϊφά 8 μήνες νωρίτερα και εκεί ο Καναδός είχε δώσει μια πολύ λιγότερο αποτρόπαια περιγραφή για τη θητεία του στον ISIS. Μεταξύ άλλων ανέφερε ότι ήταν μέρος «αστυνομικού» σώματος το οποίο φρόντιζε για την «εφαρμογή του ενδυματολογικού κώδικα, διασφαλίζαμε ότι ο κόσμος δεν κάπνιζε, δεν έπινε αλκοόλ ούτε έπαιρνε ναρκωτικά, ότι δεν ήταν μαζί άνδρες και γυναίκες». Επίσης, στο Global News ο Χουζαϊφά δήλωσε ότι δεν σκότωσε κανέναν.\nΝοέμβριος 2016: Η Καλιμάτσι παίρνει συνέντευξη από τον Αμπού Χουζαϊφά, κρατά το υλικό για μελλοντική χρήση. Οι συνεντεύξεις και η επικοινωνία με τον φερόμενο μαχητή του Ισλαμικού Κράτους συνεχίζονται τους επόμενους μήνες.\nΣεπτέμβριος 2017: Το CBC News δημοσιεύει συνέντευξη με τον Αμπού Χουζαϊφά, ο οποίος συζητά τη δουλειά του στην εφαρμογή της σαρία για το Ισλαμικό Κράτος.\nΑπρίλιος 2018: Οι NYT ανακοινώνουν το «Caliphate», μια επέκταση της δημοσιογραφικής δουλειάς της Καλιμάτσι, με πολλά επεισόδια. Ο πρόλογος της σειράς καταλήγει με κάποιες προκλητικές δηλώσεις του Χουζαϊφά, μεταξύ των οποίων η ανάμνησή του από αυτό που είπαν οι ηγέτες τους Ισλαμικού Κράτους σε εκπαιδευόμενους, για τις δολοφονίες.\n«Είπαν "την πρώτη φορά θα σας επηρεάσει πολύ. Θα είστε λυπημένοι. Θα αρρωστήσετε. Μπορεί ακόμη και να λιποθυμήσετε από το αίμα... Αλλά πρέπει να το κάνετε αυτό, πρέπει να καταπνίξετε αυτά τα συναισθήματα. Θυμηθείτε ότι αυτό το κάνετε για τον Θεό"¨. Τα πρώτα πέντε επεισόδια περιστρέφονται γύρω από τους ισχυρισμούς του Αμπού Χουζαϊφά.\n11 Μαΐου 2018: Το CBC News δημοσιεύει θέμα που πηγάζει από τις λεπτομέρειες που αποκαλύφθηκαν στο «Caliphate». Σε ερώτηση για το αν σκότωσε κάποιον, ο Αμπού Χουζαϊφά απάντησε: «Όχι. Μπορείτε να με περάσετε από τεστ αλήθειας και θα αποδείξει ότι δεν σκότωσα κανέναν». Όσο για το γιατί είπε κάτι διαφορετικό στην Καλιμάτσι, δήλωσε «Φέρθηκα παιδιάστικα. Περιέγραφα τι είδα βασικά. Ήμουν αρκετά κοντά για να πιστεύω ότι ήμουν εγώ». Η εκπρόσωπος των ΝΥΤ Ντανιέλε Ρόαντς Χα σε δήλωση προς το CBC News ανέφερε τότε: «Τα επερχόμενα επεισόδια της σειράς μας δίνουν λεπτομέρειες για την εξακρίβωση των πληροφοριών και δείχνουν τι ξέρουμε ότι είναι αληθές για αυτή την υπόθεση και πώς το μάθαμε».\n18 Μαΐου 2018: Το CBC News δημοσιεύει δηλώσεις της Καλιμάτσι για τις ανακολουθίες. Λέει πως οι Times επιβεβαίωσαν τον «σκελετό» της ιστορίας του Αμπού Χουζαϊφά. Λίγες ώρες μετά την πρώτη συνέντευξη με τους Times, λέει η Καλιμάτσι, τον προσέγγισαν οι καναδικές αρχές.\n24 Μαΐου 2018: Οι Times δημοσιεύουν το έκτο επεισόδιο του «Caliphate», το οποίο αποκαλύπτει ότι η Καλιμάτσι και οι συνεργάτες της εντόπισαν πρόβλημα στο χρονοδιάγραμμα που παρουσίασε ο Χουζαϊφά, εκθέτοντας ένα ψέμα που είχε πει στις συνεντεύξεις του με τους ΝΥΤ. Ακόμη, τρεις ρεπόρτερ της εφημερίδας λένε στην Καλιμάτσι ότι ο Χουζαϊφά ήταν στη λίστα απαγόρευσης πτήσεων και ότι σύμφωνα με δύο αξιωματούχους των ΗΠΑ ήταν «μέλος του ISIS». Είναι ασαφές όμως αν οι πηγές αυτών των αποκαλύψεων απλά αναμασούσαν τις παραδοχές του ίδιου του Χουζαϊφά ότι είχε ενταχθεί στο Ισλαμικό Κράτος.\nΕπίσης χρησιμοποιώντας την τεχνολογία, οι ΝΥΤ εξασφάλισαν φωτογραφία του Αμπού Χουζαϊφά στις όχθες του Ευφράτη, στη Συρία, μια ένδειξη ότι είχε ταξιδέψει εκεί.\nΜε πληροφορίες από WP, NYT\nΓκουτέρες: «Ο αντισημιτισμός δυστυχώς παραμένει ζωντανός» - Το μήνυμα για τη Διεθνή Ημέρα Μνήμης Θυμάτων του Ολοκαυτώματος\nΤο βίντεο του γ.γ του ΟΗΕ για την Διεθνή Ημέρα Μνήμης Θυμάτων του Ολοκαυτώματος


Χαντζή – Σουρέλης - Πετρογιάννη: «Έχουμε εξαιρετική τηλεοπτική χημεία» | Gossip-tv.gr\nΧαντζή – Σουρέλης - Πετρογιάννη: «Έχουμε εξαιρετική τηλεοπτική χημεία»\nΜε χαμόγελο και θετική διάθεση, οι Βίκυ Χαντζή, Παναγιώτης Σουρέλης και Φωτεινή Πετρογιάννη, με σύνθημα... «ΑLΡΗΑ παντού», έχουν ριχτεί στη δουλειά.\nΠαναγιώτης Σουρέλης: «Αισθάνομαι υπέροχα και έτοιμος να δουλέψω σκληρά, μαζί με τη Βίκυ, τη Φωτεινή και την υπόλοιπη ομάδα, ώστε να ανοίξουμε ένα "παράθυρο" ενημέρωσης και ψυχαγωγίας στους τηλεθεατές, το φετινό, ιδιαίτερο, καλοκαίρι. Και φυσικά, να ανταποδώσω την εμπιστοσύνη του ΑLPHA προς το πρόσωπο μου για δεύτερη συνεχή χρονιά».\nΒ.Χ.: «Εξαιρετική! Με τον Παναγιώτη είναι η δεύτερη χρονιά που συνεργαζόμαστε. Με τη Φωτεινή γνωριστήκαμε φέτος, μα όπως διαπίστωσα, όσο "φωτεινή" είναι έξω της, είναι και μέσα της».\n-Τι περιλαμβάνει η εκπομπή; Έχει ισόποσες δόσεις ενημέρωσης και ψυχαγωγίας ή... και κάτι άλλο;\nΒ.Χ.: «Ένα απολαυστικό road trip! Θέλουμε ο τηλεθεατής να ανοίγει την τηλεόραση του και να αισθάνεται πως βρίσκεται καθ' οδόν για διακοπές με μια παρέα φίλων, οι οποίοι σχολιάζουν χαλαρά την επικαιρότητα, απολαμβάνουν τη διαδρομή του ταξιδιού και ανακαλύπτουν κάθε μέρα ένα νέο προορισμό».


Γυναίκα Κριός – Άντρας Αιγόκερως Συναστρία – ζώδια\nΓυναίκα Κριός – Άντρας Αιγόκερως Συναστρία\nΟι πρόσκαιροι ενθουσιασμοί, οι απερίσκεπτες ενέργειες και η έλλειψη σοβαρότητας που χαρακτηρίζουν τη γυναίκα Κριό, όσο και αν θεωρούνται ελαττώματα για τα άλλα ζώδια, είναι ακριβώς τα στοιχεία που θα ενθουσιάσουν και θα γοητεύσουν έναν άντρα Αιγόκερω.\nΑπό την πλευρά της, εκείνη θα θαυμάζει τις φιλόδοξες ιδέες του και την αγάπη του για ανεξαρτησία. Κανένας άλλος άντρας δεν μπορεί να εκτιμήσει καλύτερα τη ζεστασιά, τη ζωντάνια και το δυναμισμό της.\nΟ Αιγόκερως είναι απλός, φιλότιμος και εργατικός. Η εργατικότητά του αυτή, όπως και οι σχετικά συντηρητικές ιδέες του, μπορεί να εκνευρίσουν μια γυναίκα Κριό.\nΕκείνη είναι ριψοκίνδυνη. Εκείνος τη θαυμάζει για αυτό, αλλά θεωρεί την έκθεση σε αδικαιολόγητους κινδύνους μεγάλη ανοησία. Κατά κανόνα, θα αντιμετωπίσει τον ενθουσιασμό της με απαισιοδοξία, και εξαιτίας της αστάθειάς της θα δικαιώνεται συνέχεια. Είναι αρκετά μελαγχολικός τύπος και κατά βάθος δειλός. Χρειάζεται την αισιοδοξία και το δυναμισμό της.\nΠαρά τον ανεξάρτητο χαρακτήρα του, δέχεται εύκολα τις απαιτήσεις της γυναίκας Κριού. Η διαφορά τους στον έρωτα είναι ότι ενώ η γυναίκα Κριός είναι πεζή, ο άντρας Αιγόκερως έχει ανάγκη από το ρομαντικό στοιχείο για να ομορφύνει τη ζωή του. αν εκείνη καλλιεργήσει το ρομαντισμό του, θα μπορέσει να τον κάνει ό,τι θέλει.\nΜε αρμονική τη σχέση Ηλίου-Σελήνης στους γενέθλιους χάρτες τους, ο έρωτας ανάμεσα στη γυναίκα Κριό και στον Αιγόκερω γίνεται μια βαθιά, παντοτινή αφοσίωση, τόσο σεξουαλική όσο και συναισθηματική.\nΕρωτεύονται, και αμέσως μετά προσπαθούν να αλλάξουν τις ιδιότητες του συντρόφου τους –και ας ήταν αυτές οι ιδιότητες τα πρώτα στοιχεία που τους γοήτευσαν όταν πρωτοσυνάντησαν τον αγαπημένο τους. Όταν εκείνος ανακαλύψει ότι την αγαπάει, είναι ήδη εντυπωσιασμένος από την αισιοδοξία της και την ζωηράδα της. Όταν εκείνη ανακαλύψει ότι τον αγαπάει, είναι ήδη κατενθουσιασμένη με το σταθερό και το σιωπηλό δυναμικό του ύφος.\nΕίναι περισσότερο φιλήδονος από τη γυναίκα Κριό, αλλά και φοβερά ευαίσθητος σε αυτό τον τομέα. Μια επιπόλαιη άρνησή της, έστω και αν γίνει για παιχνίδι, μπορεί να τον πληγώσει, με αποτέλεσμα να χάσει κάθε όρεξη για έρωτα. Θα κλειστεί γρήγορα στον μελαγχολικό κόσμο της απαισιοδοξίας του.\nΓενικά, είναι ένας καλός συνδυασμός, γιατί αφήνει περιθώρια και στους δύο να αναπτύξουν τις πρωτοβουλίες τους.\nΤέλος, στην οικογενειακή ζωή, ο άντρας Αιγόκερως εκτελεί τα καθήκοντά του φιλότιμα, αλλά χωρίς ιδιαίτερο ενθουσιασμό, και αποφεύγει ό,τι μπορεί να αποφύγει. Θα ήταν παράλογο να ζητήσει κανείς θυσίες από έναν άνθρωπο με τέτοιο χαρακτήρα.\nμε ποιο ζωδιο ταιριαζω


Νικόλαος Μάνεσης: 8 Απριλίου: Παγκόσμια ημέρα Ρομά\nΜε αφορμή την Παγκόσμια Ημέρα Ρομά, στις 8 Απριλίου, η Διεθνής Αμνηστία, προκειμένου να επισημάνει τη συνεχή δίωξη των Ρομά και των Νομαδικών κοινοτήτων σε ολόκληρη την Ευρώπη, συνέθεσε την ακόλουθη ενημέρωση σχετικά με τη δυσχερή θέση τους.\nΟι διακρίσεις αποτελούν μία από τις μεγαλύτερες ανησυχίες σχετικά με τα ανθρώπινα δικαιώματα στην Ευρώπη, καθώς επηρεάζουν τις ζωές εκατομμυρίων ανθρώπων σε ολόκληρη την ήπειρο. Εκατομμύρια άνθρωποι εξακολουθούν να υφίστανται αποκλεισμό, φτώχεια, κακομεταχείριση, ακόμα και βία, εξαιτίας του ποιοι είναι, τι πιστεύεται ότι είναι ή των πεποιθήσεών τους.\nΟι πληθυσμοί των Ρομά και των Νομάδων της Ευρώπης υποφέρουν περισσότερο από όλους. Επί πολύ μεγάλο χρονικό διάστημα, οι κυβερνήσεις σε ολόκληρη την Ευρώπη αποφεύγουν να αντιμετωπίσουν το θέμα. Ήρθε η στιγμή να αφυπνιστεί η Ευρώπη και να βάλει μια τελεία στη δίωξη των περιθωριοποιημένων αυτών κοινοτήτων.\nΑριθμώντας μεταξύ 10 και 12 εκατομμύρια ανθρώπους, οι Ρομά αποτελούν μία από τις μεγαλύτερες και λιγότερο ευνοημένες μειονότητες της Ευρώπης. Κατά μέσο όρο, έχουν χαμηλότερα εισοδήματα, χειρότερη υγεία, ανεπαρκέστερη στέγαση, μεγαλύτερο ποσοστό αναλφαβητισμού και υψηλότερα επίπεδα ανεργίας από τον υπόλοιπο πληθυσμό. Αυτά δεν είναι απλώς συνέπειες φτώχειας. Είναι το αποτέλεσμα εκτεταμένων, συχνά συστηματικών, διακρίσεων και άλλων παραβιάσεων ανθρωπίνων δικαιωμάτων. Ειδικότερα, είναι το αποτέλεσμα των προκαταλήψεων -των κοινωνικών, θεσμικών και ατομικών πράξεων διακρίσεων, επί αιώνες-, οι οποίες έχουν ωθήσει τη μεγάλη πλειονότητα των Ρομά στο περιθώριο της κοινωνίας και τους κρατούν εκεί.\nΜόνο το 38% των 400 ερωτηθέντων Ρομά σε πέντε χώρες βρίσκονταν σε αμειβόμενη απασχόληση (Ευρωπαϊκό Κέντρο Δικαιωμάτων Ρομά, 2006).\nΤο 15% των 3.500 ερωτηθέντων Ρομά σε επτά χώρες (Βουλγαρία, Δημοκρατία της Τσεχίας, Ελλάδα, Ουγγαρία, Πολωνία, Ρουμανία, Σλοβακία) ήταν αναλφάβητοι, και το 31% είχε παρακολουθήσει λιγότερα από έξι έτη επίσημης εκπαίδευσης (Φορέας Θεμελιωδών Δικαιωμάτων της ΕΕ, 2008).\n1 στους 5 Ρομά που εξετάστηκαν το 2008 υπήρξε θύμα ρατσιστικά υποκινούμενων προσωπικών εγκλημάτων -όπως επιθέσεις, απειλές και σοβαρή παρενόχληση- τουλάχιστον μία φορά τους τελευταίους 12 μήνες.\nΑποποίηση της ευθύνης\nΟι υπολογισμοί για τους πληθυσμούς Ρομά που περιλαμβάνονται στην παρούσα ενημέρωση προέρχονται από την ιστοσελίδα του Συμβουλίου της Ευρώπης.\nΣτην ενημέρωση αυτή ο όρος «Ρομά» χρησιμοποιείται σε πολλές διαφορετικές υπο-ομάδες των Ρομά, διαψεύδοντας την κοινή παραδοχή ότι οι Ρομά αποτελούν μια ενιαία ομοιογενή μειονότητα, όπως και οι Νομάδες.\nΌσον αφορά τα στοιχεία του πληθυσμού, το Συμβούλιο της Ευρώπης, οι εκτιμήσεις του οποίου χρησιμοποιούνται εδώ, αναφέρεται στους Ρομά, Σίντι, Καλέ και στις σχετικές ομάδες στην Ευρώπη, συμπεριλαμβανομένων των Νομάδων και των Ανατολικών ομάδων (Dom και Lom), και καλύπτει την ευρεία πολυμορφία των ομάδων, συμπεριλαμβανομένων των ανθρώπων που αυτοπροσδιορίζονται ως «Αθίγγανοι».\nΗ παρούσα ενημέρωση (δείτε Παράρτημα) αντανακλά, κυρίως, πληροφορίες από την ίδια την έρευνα της Διεθνούς Αμνηστίας σχετικά με ορισμένες από τις παραβιάσεις ανθρωπίνων δικαιωμάτων εις βάρος των Ρομά στην εκάστοτε χώρα. Η λίστα με τις ανησυχίες που περιλαμβάνονται δεν είναι εξαντλητική. Εκφράζει κυρίως το έργο της Διεθνούς Αμνηστίας και, εφόσον είναι διαθέσιμες, βασικές πληροφορίες για χώρες όπου η Διεθνής Αμνηστία δεν έχει ασχοληθεί με αυτές τις δραστηριότητες. Στο παρόν έγγραφο περιέχονται στην ελληνική γλώσσα, εκτός από την εγγραφή για την Ελλάδα, εγγραφές για Ιταλία, Ρουμανία και Σερβία. Το ελληνικό τμήμα της Διεθνούς Αμνηστίας εστιάζει τη δράση του στις 3 τελευταίες χώρες. Εγγραφές για τις υπόλοιπες ευρωπαϊκές χώρες επισυνάπτονται σε χωριστό έγγραφο στην αγγλική γλώσσα (δείτε Country Entries_English.doc)\nΤα αριθμητικά στοιχεία του πληθυσμού των Ρομά προέρχονται από μια εκτίμηση του Συμβουλίου της Ευρώπης, το 2012.\nΚάποια στοιχεία για την Ελλάδα\nΠληθυσμός Ρομά: 265.000 (2.47%)\nΤο 2008, το 54.7% των Ρομά δεν πήγε σχολείο. (Έκθεση της ΕΕ: Προώθηση της Κοινωνικής Ένταξης των Ρομά, Δεκέμβριος 2011)\nΗ παιδική θνησιμότητα ανέρχεται σε 11.6%. (Έκθεση της ΕΕ: Προώθηση της Κοινωνικής Ένταξης των Ρομά, Δεκέμβριος 2011)\nΕξακολουθούν να αναφέρονται εξαναγκαστικές εξώσεις και απαράδεκτες συνθήκες διαβίωσης σε διάφορους καταυλισμούς. Σε ορισμένες περιπτώσεις, οικογένειες Ρομά εκδιώκονται περισσότερες από μία φορές.\nΤο 2010, η Ελλάδα κρίθηκε ένοχη δυο φορές για παραβίαση διεθνών συνθηκών ανθρωπίνων δικαιωμάτων σε σχέση με περιπτώσεις εξαναγκαστικών εξώσεων και τις συνθήκες διαβίωσης των Ρομά.\nΤα παιδιά Ρομά αναφέρεται ότι εξακολουθούν να διαχωρίζονται στην εκπαίδευση και δεν έχουν γίνει αποτελεσματικές προσπάθειες για τη βελτίωση των ποσοστών εγγραφής τους ή για την εξασφάλιση ότι η εκπαίδευσή τους θα είναι πλήρως ενσωματωμένη.\nΔιαβάστε το Φυλλάδιο του Προγράμματος "Εκπαίδευση Παιδιών Ρομά"\nΑναρτήθηκε από Νικόλαος Μάνεσης στις 10:00:00 π.μ.


Απειλή Μπούχαλη για κατάσχεση τραπεζοκαθισμάτων στην πλατεία της Καλαμάτας - ΕΛΕΥΘΕΡΙΑ Online\nΣάββατο, 09 Μαϊ 2015 14:22\nΑυτό επεσήμανε χθες ο αρμόδιος για τα Οικονομικά αντιδήμαρχος Δημήτρης Μπούχαλης, αναφέροντας ότι ο δήμος θα προχωρήσει στην αφαίρεση τραπεζοκαθισμάτων, όπως προβλέπει ο νόμος. Ο κ. Μπούχαλης κάλεσε τους επαγγελματίες και τους δημότες που χρωστούν, να σπεύσουν να ενταχθούν στη ρύθμιση των 100 δόσεων, ενώ επιβεβαίωσε πως στο Δήμο Καλαμάτας οφείλονται εκατομμύρια ευρώ. Χρέη που υπάρχουν εδώ και χρόνια και οι οφειλέτες επιχειρούν να τα διαγράψουν με την αλλαγή στις επωνυμίες των επιχειρήσεων.\nΕιδικότερα, ο αντιδήμαρχος ενημέρωσε ότι συνεργεία κάνουν ελέγχους σε καταστήματα, υγειονομικού ενδιαφέροντος και εμπορικά, για τους κοινόχρηστους χώρους. Παρατήρησε πως «θα εφαρμόσουμε τα νόμιμα μέτρα, που φθάνουν μέχρι και αφαίρεση τραπεζοκαθισμάτων. Κάποιοι χρησιμοποιούν αυθαίρετα κοινόχρηστο χώρο -μέχρι και στην κεντρική πλατεία- και δεν πληρώνουν. Πρόκειται για κατάληψη όλου του χώρου και δεν πληρώνουν καθόλου. Τα χρήματα αυτά είναι ίδιοι πόροι, αναγκαίοι για να λειτουργήσει ο δήμος». Ο κ. Μπούχαλης μας ενημέρωσε ότι μετά το πρώτο πρόστιμο, προβλέπεται δεύτερο και στη συνέχεια διοικητική αποβολή, αφαίρεση τραπεζοκαθισμάτων.\nΟ αντιδήμαρχος κάλεσε όσους χρωστούν μέχρι 27 Μαΐου να σπεύσουν να ρυθμίσουν μέχρι 100 δόσεις. Ενημέρωσε ότι μέχρι τώρα δεν υπάρχει μεγάλη συμμετοχή κι εξήγησε πως «έχει ένα πρόβλημα η ρύθμιση αυτή. Δεν εξαιρεί τα πρόστιμα και τα μεγάλα ποσά είναι από τα πρόστιμα (200% του αρχικού κεφαλαίου)». Πληροφόρησε ότι η δημοτική αρχή επιδιώκει να βελτιώσει αυτή την πρόβλεψη και βρίσκεται σε συνεργασία με τοπικά στελέχη του ΣΥΡΙΖΑ και με βουλευτές του νομού. Ανέφερε ότι μεταξύ των οφειλών είναι και 2,5 εκ. ευρώ από ιδιοκτήτες γης για τη διάνοιξη της Βασ. Γεωργίου και διευκρίνισε πως στη ρύθμιση περιλαμβάνονται και αυτοί.\nΚλείνοντας, εξήγησε ότι «αν δεν κάνουμε τα νόμιμα, δεν προχωρήσουμε σε αναγκαστική είσπραξη, έχουμε ευθύνη».


Κατάθεση στεφάνου στο Μνημείο Πεσόντων στην Κηφισιά | ΣΥΝΕΙΔΗΣΗ\nΤο μήνυμα της Αντιπεριφερειάρχη Βορείου Τομέα Λ. Κεφαλογιάννη για την 28η Οκτωβρίου\nσε Δήμος Κηφισιάς, Κοινωνία, Περιφέρεια Αττικής\nΗ Αντιπεριφερειάρχης της Π.Ε Βορείου Τομέα Αθηνών Λουκία Κεφαλογιάννη παρέστη ανήμερα της Εθνικής Εορτής στις επετειακές εκδηλώσεις του Δήμου Κηφισιάς. Η κα Κεφαλογιάννη παρακολούθησε την τελετή Δοξολογίας στον Μητροπολιτικό Ναό Αγίου Δημητρίου, την επιμνημόσυνη δέηση στο Μνημείο Πεσόντων στην Κηφισιά καταθέτοντας στεφάνι εκ μέρους της Περιφέρειας Αττικής και τη μαθητική παρέλαση.\nΣτο μήνυμά της για την Εθνική Επέτειο τόνισε: “Τη μέρα αυτή της λαμπρής επετείου της 28ης Οκτωβρίου ολόκληρος ο Ελληνισμός γιορτάζει και τιμά τον ένδοξο αγώνα της πατρίδας μας.\nΧρόνια Πολλά σε όλες τις Ελληνίδες & όλους τους Έλληνες!”\nΕτικέτες: αντιπεριφερειάρχηςκατάθεση στεφάνωνΛουκία ΚεφαλογιάννηΜνημείο Πεσόντων\n“Μας καλεί να ορθώσουμε ένα “ΟΧΙ” στη διχόνοια, στην ιδιοτέλεια, στην κοινωνική αδικία”\nΟ εορτασμός της Επετείου του "ΌΧΙ" στη Μεταμόρφωση


Ο έπαινος στην Κύπρο - Ειδήσεις - νέα - Το Βήμα Online\nΟ έπαινος στην Κύπρο\nΟΙ ΠΡΟΣΠΑΘΕΙΕΣ και το ασίγαστο πάθος για τον Στίβο καρποφόρησαν με την άνοδο την εθνικής ομάδας της Κύπρου στη Β’ κατηγορία του ευρωπαϊκού πρωταθλήματος (εθνικών) ομάδων. Η Κύπρος όχι μόνο ανέτρεψε τα προγνωστικά αλλά τερμάτισε και στη δεύτερη θέση μετά τη Σερβία και πριν από τη Μολδαβία. Η κυπριακή επιτυχία σχηματοποιείται επαρκώς στο ότι στους αγώνες που έγιναν στη Λεμεσό έλαβαν μέρος 18 χώρες, από τις οποίες πολλές έχουν πολλαπλάσιο πληθυσμιακό δυναμικό.\nΤΟ ΚΛΕΙΔΙ της κυπριακής επιτυχίας είναι ότι πέραν μερικών διεθνούς προβολής αθλητών όπως ο εμποδιστής Τραΐκοβιτς και ο δισκοβόλος Παρέλης, η συγκρότηση της ομάδας βασίστηκε σε μεγάλο αριθμό αθλητών και αθλητριών που πρόσφεραν πολλούς βαθμούς, π.χ. η δρομέας ταχυτήτων Ελένη Αρτυματά, 34 ετών, πρώτη στα 400 μ. (51»79) και συμβολή στην επιτυχία των σκυταλοδρομιών. Επίσης ο Βασ. Κωνσταντίνου (ύψος), ο σφυροβόλος Αλ. Πουρσανίδης, η Ν. Ευαγγελίδη (400, 800), η σπρίντερ Ραμόνα Παπαϊωάννου, η Ολ. Φωτοπούλου (100, 200) και όχι μόνο.\nΗ ΟΛΗ προετοιμασία της ομάδας έγινε υποδειγματικά και όπως επισημαίνει ο γνωστός θεσσαλονικιός σχολιαστής των δρωμένων στον Στίβο όχι μόνο στον ελλαδικό χώρο αλλά και διεθνώς Νικ. Μουρατίδης, η φράση που ταιριάζει σε όλους τους συντελεστές της λαμπρής αυτής επιτυχίας είναι «η βαθιά αφοσίωση στον Στίβο». Αξίζει ιδιαίτερη μνεία πέραν των προπονητών και των αθλητών και αθλητριών στον νέο πρόεδρο της Κυπριακής Ομοσπονδίας Στίβου (ΚΟΕΑΣ) κ. Περ. Μάρκαρη που διαδέχθηκε τον κορυφαίο φιλαθλητικό άνδρα του κυπριακού Στίβου Αντ. Δράκο, επίτιμο πρόεδρο της ΚΟΕΑΣ, μετά τη γόνιμη θητεία δεκαετιών και μέλος του ΔΣ της Ευρωπαϊκής Ομοσπονδίας, καθώς και τον τεχνικό διευθυντή Αντ. Γεωργαλίδη.\nΑΠΟ μια αναφορά τιμής στον Στίβο της Κύπρου δεν είναι δυνατόν να μη θυμηθούμε πόσο βαθιές είναι οι ρίζες του. Κατά την τελευταία δεκαετία του 19ου αιώνα, οι πρώτοι Ολυμπιακοί του 1896 ήταν η ωστήρια δύναμη για τον ελλαδικό αθλητισμό ιδρύοντας στη Λεμεσό (ΓΣ Ολύμπια, 1892) και στη Λευκωσία (ΓΣ Παγκύπρια, 1894). Ετσι ρίζωσε ένας άρρηκτος δεσμός όπου κύπριοι αθλητές και αθλήτριες αποτελούσαν ένα μεγάλο μέρος της ισχύος του ελληνικού Στίβου μέχρι την ίδρυση της ΚΟΕΑΣ το 1984.\nΟ ΚΑΤΑΛΟΓΟΣ είναι τεράστιος και συμβολικά ας γίνει μνεία για τον «φτερωτό» Ρένο Φραγκούδη, της πρώτης φάσης των Βαλκανικών Αγώνων τον μοναδικό Στέλιο Κυριακίδη, την πρωθιέρεια του γυναικείου ελλαδικού Στίβου Δομνίτσα Λανίτη, τη Μαρία Λάμπρου, τον Σταύρο Τζιωρτζή και τόσους άλλους αθλητές και αθλήτριες.\nΩΣ επίμετρο να λογαριάζεται η πρόοδος του κυπριακού Στίβου ως ένα παράδειγμα καρποφορίας ομαδικών προσπαθειών ανθρώπων που βιώνουν αταλάντευτα την αγάπη και τη μέριμνα για τον Στίβο στη Μεγαλόνησο.


2019 Σεπτεμβρίου 14 « Ελεύθερο Βήμα Αχαρνών\nArchive for 14 Σεπτεμβρίου 2019\nPosted by koszig στο 14 Σεπτεμβρίου 2019\nΗ πρώτη ανάρτηση για την εφημερίδα της υπηρεσίας έγινε δέκα χρόνια πριν στις 12 Δεκεμβρίου 2009, (κλικ εδώ). Αμέσως μετά μερικοί δήμοι προσαρμόστηκαν με την υπουργική απόφαση του τότε Υπουργού εσωτερικών και σήμερα Προέδρου της Δημοκρατίας καθηγητή Προκόπη Παυλόπουλου.\nΜετά από μια σειρά αναρτήσεις και λόγω της προεκλογικής περιόδου που άρχιζε σε λίγο (2010) ο τότε δήμαρχος Παναγιώτης Φωτιάδης προχώρησε τα πρώτα βήματα για την εφαρμογή της.\nΣιγά σιγά η τεχνολογίες πληροφορικής προχώραγαν και το έτος 2010 ψηφίστηκε ο νόμος 3861 για τη Δι@ύγεια και ο νόμος 3852 για την αυτοδιοίκηση. Σε σχετική ανάρτηση το έτος 2012, (κλικ εδώ), έγινε μνεία για τη διαφάνεια στη διοίκηση. Ειδικότερα:\nΣτο νόμο αυτό υπάρχουν σημαντικές διατάξεις.\nΈτσι στην εφημερίδα της υπηρεσίας έγινε η σχετική διαμόρφωση της ιστοσελίδας του δήμου:\nΥπηρεσίες συνεργείων Καθαριότητας και Ανακύκλωσης\nΠως εφαρμόστηκαν οι νόμοι το έτος 2013.\nΣχεδόν καθημερινά στην ιστοσελίδα του δήμου γινόταν η ανάρτηση των συνεργείων καθαριότητας\nσε αυτή τη μορφή:\nΣε εφαρμογή του άρθρου 8 του νόμου 3861/2010 φαίνονται τα ονόματα των υπαλλήλων, η ιδιότητα η σχέση εργασίας και απασχόλησης.\nΑυτή η εικόνα συνεχίστηκε τον Ιανουάριο και το Σεπτέμβριο του έτους 2014, μέχρι τις εκλογές του έτους 2014.\nΟ Γιώργος Πετάκος, σήμερα αντιδήμαρχος Καθαριότητας, και ο Σπύρος Βρεττός, σήμερα δήμαρχος Αχαρνών, ήταν μέλη του δημοτικού συμβουλίου και όφειλαν να γνωρίζουν το νόμο και την εφαρμογή του.\nΤο έτος 2014 ορίστηκε αντιδήμαρχος καθαριότητας ο Θεόδωρος Συρινίδης\nΗ ανάρτηση των συνεργείων το έτος 2015 έγινε κανονικά, (κλικ εδώ). Παράδειγμα:\nΗ ανάρτηση των συνεργείων το έτος 2016 έγινε κανονικά, (κλικ εδώ). Παράδειγμα:\nΗ ανάρτηση των συνεργείων το έτος 2017 έγινε σχεδόν κανονικά μέχρι τον Οκτώβριο, (κλικ εδώ). Παράδειγμα:\nΗ ανάρτηση των συνεργείων το έτος 2018 έγινε μόνο για μια ημέρα. Παράδειγμα:\nΓια την κατάσταση των συνεργείων το έτος 2018 έγινε σχετική ανάρτηση, (κλικ εδώ).\nΤα μέλη του δημοτικού συμβουλίου που ανήκουν στη σημερινή διοίκηση του δήμου, Σπύρος Βρεττός, Μιχάλης Βρεττός, Γιώργος Σιδηρόπουλος, Νίκος Ξαγοράρης, Στάθης Τοπαλίδης, Ελένη Σαχσανίδη και Λουϊζα Κοσμίδου όφειλαν να γνώριζαν και να διατύπωναν τις οφειλόμενες παρατηρήσεις.\nΗ ανάρτηση των συνεργείων το έτος 2019 έγινε περιστασιακά μόνο για μερικές ημέρες τον Ιούνιο και τον Ιούλιο, επειδή έγινε σχετική υπενθύμιση από το ΕΛΕΥΘΕΡΟ ΒΗΜΑ.\nΣτις 3 Σεπτεμβρίου ορίστηκε αντιδήμαρχος Καθαριότητας και Ανακύκλωσης ο Γιώργος Πετάκος.\nΣτις 2 Σεπτεμβρίου 2019 αναρτήθηκε η κατάσταση συνεργείων\n12 ημέρες από τότε δεν έχει αναρτηθεί σχετική κατάσταση.\nΥπηρεσίες συνεργείων Τεχνικών έργων\nΟ αναρτήσεις της υπηρεσίας τεχνικών έργων αναρτώνται από το έτος 2012 ανελλιπώς, (κλικ εδώ).\nΌταν ανέλαβε η νέα δημοτική Αρχή οι αναρτήσεις σταμάτησαν.\nΥπηρεσίες συνεργείων Πρασίνου Κεντρικού και Νότιου Τομέα\nΑναρτήσεις έγιναν μέχρι τις 19/Ιανουαρίου 2019 ανελλιπώς, (κλικ εδώ). Μετά σταμάτησαν.\nΥπηρεσίες συνεργείων Πρασίνου Βόρειου Τομέα\nΑναρτήσεις υπήρξαν μέχρι το Σεπτέμβριο 2014 που ανέλαβε η νέα δημοτική Αρχή. Μετά σταμάτησαν.\nΑυτή είναι η κατάσταση σήμερα. Εκτός από τις υπηρεσίας συνεργείων τεχνικών έργων που αναρτώνται ανελλιπώς μέχρι σήμερα\nΟι αναρτήσεις των συνεργείων είναι απαραίτητες γιατί απεικονίζουν τα συνεργεία που σχετίζονται κυρίως με την καθαριότητα, τα τεχνικά μέσα που υπάρχουν, τη συχνότητα των συνεργείων καθαρισμού σε κάθε περιοχή.\nΑυτές είναι πληροφορίες που ενδιαφέρουν τους δημότες και και του συμβούλους της αντιπολίτευσης, όταν δεν «κοιμούνται».\nΟι δημοτικοί άρχοντες ορκίστηκαν:\nΤη Δευτέρα οι αρμόδιοι θα πρέπει να δείξουν ότι τηρούν τον όρκο τους. Διαφορετικά τα ελεγκτικά όργανα πρέπει να αναλάβουν τους απαραίτητους ελέγχους.\nΟι Ενεργοί Πολίτες είναι εδώ.


Εναλλακτικές οικονομικές δομές και κοινωνική οικονομία - Ηλιόσποροι | Δίκτυο για την κοινωνική και πολιτική οικολογία\nNov 23, 2011 | Ένας άλλος κόσμος |\nΖούμε σε έναν κόσμο που το χρήμα κυριαρχεί και καθορίζει τις περισσότερες από τις πτυχές της κοινωνικής ζωής. Σε αντίθεση με την πιεστική πραγματικότητα που όλοι μας βιώνουμε, η διαχείριση του χρήματος θα μπορούσε να γίνεται με τρόπο που να εξυπηρετεί της ανάγκες όλων των κοινωνικών στρωμάτων και η ενέργεια που είναι συσσωρευμένη στο χρήμα να αποδίδεται για έργα κοινής ωφέλειας που να δίνουν ανάσα στα χαμηλά στρώματα αλλά και λειτουργία κοινωφελή στα δυνατά βαλάντια. Επιπλέον θα μπορούσε να λειτουργεί θεραπευτικά προς την γη, προωθώντας μια αρμονική ύπαρξη του ανθρώπου με το περιβάλλον.\nΗ οικονομική πραγματικότητα\nΔυστυχώς σήμερα η διαστρεβλωμένη χρήση του χρήματος έχει προκαλέσει πολλά δεινά. Συνέπειές της είναι εκμετάλλευση ανθρώπου από άνθρωπο, αλλά και της φύσης από τον άνθρωπο με αποτέλεσμα την οικολογική καταστροφή και τις κλιματικές αλλαγές που όλοι, πλούσιοι και φτωχοί, ζούμε. Υπάρχει λύση; Υπάρχει! Προϋποθέτει όμως συνειδησιακές αλλαγές από όλους.\nΕίναι τόσο μεγάλη η πλάνη που συνδέεται με την τωρινή χρήση του χρήματος που έχει καταλήξει σε απληστία. Στον βωμό του χρήματος τα πιο αυτονόητα ανθρώπινα δικαιώματα καταστέλλονται. Η δουλεία έχει πάρει νέες μορφές και κρύβεται πίσω από την “εργασία”. Η οικονομική μετανάστευση, το εμπόριο σάρκας, το τράφικινγκ, η αγοραπωλησία ανθρώπων για κάθε σκοπό, από την πορνεία μέχρι την παιδική εργασία, είναι οι πιο πρόδηλες μορφές σύγχρονης δουλείας. Αλλά επιπλέον, η θεσμοθετημένη νομική κατοχή ανθρώπων από άλλους ανθρώπους που ίσχυε παλαιότερα, έχει πλέον αντικατασταθεί από την οικονομική εξάρτηση και εκμετάλλευση μέσα από τον διαστρεβλωμένο, σε πολλές περιπτώσεις θεσμό της εργασίας-δουλειάς.\nΜεγάλα κέντρα εξουσίας όπως ισχυρές τράπεζες, ΜΜΕ, και κάποιες πολυεθνικές καθορίζουν την τύχη του κόσμου και καταπιέζουν όλο και πιο ακραία τους λαούς, συσσωρεύοντας δύναμη για να μπορούν να ανταγωνίζονται μεταξύ τους. Στην εποχή μας η οικονομική πίεση που δέχονται οι χαμηλές αλλά πλέον και οι μέσες τάξεις είναι αφόρητη. Αλλά ακόμη πιο αφόρητη είναι η ένδεια στην οποία εκατοντάδες χρόνια τώρα βρίσκεται ο τρίτος κόσμος. Την μεγαλύτερη αντίθεση την παρατηρεί κανείς όταν συγκρίνει το βιοτικό επίπεδο μεταξύ ανεπτυγμένης δύσης και τρίτου κόσμου. Όλα εκείνα τα εδάφη, τα κράτη που όντας αποικίες των δυτικών κρατών, απομυζήθηκαν από το ανθρώπινο δυναμικό τους αλλά και από τις πλουτοπαραγωγικές πηγές τους.\nΤο ιδανικό χριστιανικό κοινωνικό όραμα έχει εδώ και εκατοντάδες χρόνια ξεφτίσει και η θρησκεία της αγάπης έγινε τελικά το σύγχρονο όχημα για ακόμη μεγαλύτερη καταπίεση, αλλά ακόμη και η πιο σύγχρονες ελπίδες που υποσχέθηκε ο σοσιαλισμός περιορίστηκε και χάθηκε από την έλλειψη των κατάλληλων συνειδησιακών αλλαγών που προϋπόθετε. Όριο τελικά του κάθε κοινωνικού οράματος είναι η συνείδηση των ανθρώπων και αυτών που είναι επιλεγμένοι να εξουσιάζουν, αλλά και αυτών που εκλέγουν τους εξουσιαστές τους.\nΥπάρχει μια άλλη κοινωνική αντιπρόταση που να μπορεί να λειτουργήσει και να απελευθερώσει δημιουργικές δυνάμεις προς την υλοποίηση μιας νέας κοινωνίας, πιο δίκαιης και πιο ελπιδοφόρας; Ο καιρός περνά κι ο ανθρώπινος πόνος είναι παρών, υπάρχει στις περισσότερες γωνίες του πλανήτη.\nΚάτι έστω και μικρό μπορεί να γίνει ώστε αυτός ο πόνος να απαλυνθεί. Ατομικά αλλά και συλλογικά, δράσεις, οικονομικά σχήματα μπορούν να πραγματοποιηθούν που αφενός ανακουφίζουν ανθρώπους και περιβάλλον, δίνουν ξανά το δικαίωμα στην ανθρώπινη αξιοπρέπεια και λειτουργούν σαν κοινωνικά πειράματα που πιθανόν να κυοφορήσουν ιδέες για έναν νέο πιο ανθρώπινο κόσμο. Η δημιουργία καινοτόμων οικονομικά σχημάτων και η συμμετοχή σε τέτοιες δράσεις συνεπάγεται αυτονόητα και μια αλλαγή του τρόπου σκέψης και της ηθικής στάσης. Για έναν καλύτερο κόσμο υπάρχει η ανάγκη της συμμετοχής όλων. Όλων με μια πρόθεση αγάπης και συνειδησιακής εξέλιξης.\nΜπορεί να υπάρχει άλλη οικονομία;\nΔιάφορες ομάδες, πυρήνες κοινωνικής ευθύνης έχουν εργασθεί με υπευθυνότητα επίμοχθα πολλά χρόνια προς αυτή την κατεύθυνση. Προτείνουν νέα οικονομικά σχήματα που ενίοτε χρησιμοποιούν τις ήδη γνωστές δομές με μια διαφορετική όμως ηθική στάση. Παντού στον κόσμο τέτοιου είδους δράσεις ξεπηδούν και είναι ίσως η μοναδική πνοή αισιοδοξίας σε μία εποχή που πιέζει ψυχολογικά σε τέτοιο βαθμό που έχει χαθεί το χαμόγελο ακόμη και αυτών που περπατούν με την κοιλιά γεμάτη στους δρόμους πλούσιων μητροπόλεων. Ας δούμε κάποιες από τις ιδέες που έχουν πετύχει και κάνουν ανθρώπους πιο ευτυχισμένους δίνοντας βιώσιμες λύσεις μέσα στο δυσχερές ανταγωνιστικό περιβάλλον.\nΕΦΑΡΜΟΣΜΕΝΕΣ ΕΝΑΛΛΑΚΤΙΚΕΣ ΟΙΚΟΝΟΜΙΚΕΣ ΔΟΜΕΣ ΚΑΙ ΔΡΑΣΕΙΣ\nΟι τράπεζες έτσι όπως λειτουργούν στην σημερινή εποχή είναι ένα από τα πιο ισχυρά κάστρα του συστήματος. Καθορίζουν σε μεγάλο βαθμό την οικονομία κρατών αλλά και διεθνώς. Λέγεται μάλιστα ότι στην Αμερική αυτός που πραγματικά κυβερνά είναι οι μεγάλες τράπεζες που είναι ιδιωτικές. Ο τρόπος με τον οποίο δανείζουν χρήμα είναι πλέον μια πρόδηλη θεσμοθετημένη τοκογλυφία που χρησιμοποιώντας τον δούρειο ίππο της καταναλωτικής μας μανίας και των επίπλαστων καταναλωτικών μας αναγκών μας υποδουλώνουν σε έναν ατέρμονο κύκλο οικονομικής εξάρτησης. Επιχειρηματίες και μικροβιοτέχνες που αναγκάστηκαν να καταφύγουν στις τράπεζες, γνωρίζουν πολύ καλά πως η αναπτυξιακή τους ανάγκη χρησιμοποιήθηκε τελικά από τις τράπεζες για οικονομική αφαίμαξη. Πόσες επιχειρήσεις, βιοτεχνίες, οικογένειες, πρόσωπα δεν έχασαν περιουσίες από τα πολύ καλά οργανωμένα τραπεζικά σχήματα που με τα παράλογα υψηλά επιτόκια και τα οργανωμένα δικηγορικά γραφεία δημεύουν δίχως κανένα κοινωνικό οίκτο το βίος που χρησιμοποιούν για εγγύηση οι δανειολήπτες. Τον τελευταίο καιρό ακούμε ότι τραπεζικές υπηρεσίες παράνομα και καταχρηστικά υπερχρεώνονται. Εν τέλει τι κάνουν οι τράπεζες; Εξυπηρετούν το κοινωνικό σύνολο όπως θα έπρεπε σύμφωνα με τον θεσμικό τους ρόλο ή εκμεταλλεύονται τις ανάγκες για κοινωνική πρόοδο με τον πιο σκληρό τρόπο για δικό τους όφελος; Τι μπορεί να περιμένει κανείς πως θα έκαναν οι τράπεζες σε μια φιλελεύθερη 1 οικονομικά κοινωνία; Το συμπέρασμα εύκολα προκύπτει από την επικαιρότητα.\nΑλλά είναι όλες οι τράπεζες ίδιες; Όχι! Υπάρχουν, ελάχιστες μεν, πραγματικά φωτεινές εξαιρέσεις δε, που λειτουργούν τελείως διαφορετικά. Οι λεγόμενες κοινωνικές ή ηθικές τράπεζες. Είναι τράπεζες που ενδιαφέρονται για την προέλευση του χρήματος των επενδυτών και των πελατών. Που επενδύουν με όρους κοινωνικής ευθύνης, δεν έχουν στόχο την κερδοσκοπία αλλά την κοινωνική υπηρεσία. Μπορεί να ακούγεται ουτοπικό αλλά υπάρχει! Τέτοιες τράπεζες είναι για παράδειγμα η Τriodos και η GLS.\nΗ τράπεζα GLS 2 ιδρύθηκε το 1974 είναι η πρώτη “ηθική” και “οικολογική” τράπεζα στην Γερμανία. GLS “Gemeinschaftsbank für Leihen und Schenken” που σημαίνει τράπεζα κοινότητας για δανεισμό και δωρεές. Η τράπεζα υποστηρίζει πολιτισμικές, κοινωνικές και οικολογικές δημιουργικές πρωτοβουλίες. Δάνεια παραχωρούνται σε δράσεις όπως ανεξάρτητα – αυτοδιοικούμενα σχολεία και παιδικοί σταθμοί, βιολογικές καλλιέργειες, οργανισμούς θεραπευτικής παιδαγωγικής, θεραπευτήρια, δράσεις για άνεργους, καταστήματα υγιεινών τροφών, κοινοβιακές πρωτοβουλίες και βιώσιμες επιχειρήσεις. Η διαφάνεια έχει μεγάλη σημασία για την τράπεζα. Για αυτό στην περιοδική έκδοση του πληροφοριακού της έντυπου καταγράφονται όλοι οι αποδέκτες των δανείων και επιχορηγήσεών της, η εξέλιξη των έργων τους καθώς και όλα τα στοιχεία ανάπτυξης της τράπεζας. Αυτή την στιγμή χρηματοδοτεί πάνω από 5000 δράσεις. Οι πελάτες της τράπεζας έχουν την δυνατότητα να υποδείξουν τον τομέα που θα επενδυθεί το κεφάλαιό τους. Επιπλέον όταν κάποιος πελάτης αποταμιεύει επιλέγοτας μειωμένη αξίωση κέρδους, η τράπεζα έχει την δυνατότητα να χρηματοδοτήσει φιλανθρωπικές δράσεις με επιτόκια τα οποία καλύπτουν μόνο το κόστος διεκπεραίωσης του δανείου που για το 2008 ήταν 3.4%. Η τράπεζα υποστηρίζεται από 14.000 μέλη.\nΗ τράπεζα Triodos 3στηρίζεται στους πελάτες της που είτε καταθέτουν είτε επενδύουν για να ενθαρρύνουν την συνεργατική κοινωνική ευθύνη για μια καλύτερη κοινωνία. Χρηματοδοτεί επιχειρήσεις, οργανισμούς και ιδιωτικές πρωτοβουλίες που αναπτύσσουν τις πολιτισμικές αξίες, ωφελούν ανθρώπους και περιβάλλον.\nΗ αποστολή της είναι να βοηθήσει να δημιουργηθεί μια κοινωνία που να μπορεί να διασφαλίσει την καλή ποιότητα ζωής των ανθρώπων και να έχει ως πυρήνα της την ανθρώπινη αξιοπρέπεια. Χρηματοδοτεί για να δώσει την δυνατότητα σε ιδιώτες, οργανισμούς και επιχειρήσεις να χρησιμοποιήσουν το χρήμα συνειδητά με προσανατολισμό την θεραπεία και προστασία του περιβάλλοντος και την υπηρεσία στον άνθρωπο.\nΠαραδείγματα τομέων που επενδύει η τράπεζα σε όλη την υφήλιο είναι η αμνηστία για τα ανθρώπινα δικαιώματα, οι υποστηρικτές του Δυτικού Βουδιστικού Τάγματος, το περιβάλλον και οι ανανεώσιμες πηγές ενέργειας, το αλληλέγγυο εμπόριο, δράσεις υποστήριξης θυμάτων βασανιστηρίων, βιολογικές καλλιέργειες, καινοτόμες κοινοβιακές δράσεις, υποστήριξη δραστηριοτήτων Κουακέρων, δράσεις καταπολέμησης της αδικίας και της φτώχειας, δράσεις για την προστασία της άγριας ζωής.\nΌλοι αυτοί οι τομείς συνδέονται με επενδυτικά πακέτα που προσφέρει η τράπεζα ως προϊόντα στους πελάτες της.\nΗ Charity Bank 4 είναι τράπεζα που χρηματοδοτεί εκεί που οι «συμβατικές» τράπεζες δεν χορηγούν λόγω υψηλού ρίσκου κυρίως εξαιτίας κοινωνικών συνθηκών. Οι πελάτες γνωρίζουν όχι μόνο ότι όλο το κεφάλαιό τους επενδύεται σε επιχειρήσεις που δεσμεύονται να έχουν και κοινωνικό όφελος εκτός από το αμιγώς οικονομικό, αλλά και σε ποια δράση επενδύεται αυτό το κεφάλαιο. Πιστεύει σε μια διαφορετική προσέγγιση της οικονομικής ανάπτυξης και της οικονομικής ευημερίας. Χρησιμοποιεί τα χρήματα για μια γέφυρα ανάμεσα στους κεφαλαιούχους που επιθυμούν το κεφάλαιό τους να επενδυθεί βιώσιμα παραγωγικά και για το κοινό καλό, και σε επιχειρηματίες χαμηλών τάξεων που έχουν κοινωνικό όραμα, θέλουν να διευρύνουν τους ορίζοντες και να ενισχύσουν οικονομικά τις επιχειρηματικές πρωτοβουλίες τους. Η ανακαίνιση του Crosby Cinema, η στέγαση σε νέο χώρο του Trestle Theatre στο St Albans, η χρηματοδότηση του British Allergy Foundation η οικονομική και ψυχολογική υποστήριξη αστέγων και εθισμένων στα ναρκωτικά, είναι κάποια από τα πεδία που η Charity Bank δραστηριοποιείται.\nΠαραδοσιακά οποιαδήποτε ιδέα ακόμη και κοινωνικής προσφοράς για να χρηματοδοτηθεί στρεφόταν σε τραπεζικά δάνεια, χορηγίες-δωρεές, ή δημόσια επιχορήγηση. Έπρεπε δηλαδή κάποιος είτε να έχει δυνατότητα να αποδείξει τραπεζική φερεγγυότητα οπότε να κατέχει κεφάλαιο, είτε ισχυρές γνωριμίες που θα δωρίσουν κεφάλαιο. Έτσι ιδέες που προέρχονται από ανθρώπους χαμηλών κοινωνικά στρωμάτων ήταν πολύ δύσκολο να βρουν χρηματοδότηση για να υλοποιηθούν, ακόμη και αν είχαν πολύ υψηλή πιθανότητα επιβίωσης. Όμως πλέον υφίσταται και μια τρίτη πηγή άντλησης κεφαλαίων.\n“Ανάμεσα στο Κράτος και στην αγορά έχει αρχίσει να αναπτύσσεται σε πολλές προηγμένες αλλά και αναπτυσσόμενες οικονομίες ένας τρίτος τομέας, ο επονομαζόμενος τομέας της κοινωνικής οικονομίας. Στα μέσα του 19ου αιώνα εμφανίζονται οι πρώτες οργανώσεις κοινωνικής οικονομίας στις αναπτυγμένες οικονομικά χώρες με την μορφή συνεταιριστικών επιχειρήσεων, αλληλοβοηθητικών φορέων, μη κερδοσκοπικών ενώσεων και συλλογικών επιχειρήσεων, οι οποίες λειτουργούσαν με τη νομική μορφή του συνεταιρισμού ή της αστικής μη κερδοσκοπικής εταιρίας.\nΗ αύξηση των ποσοστών της ανεργίας και της φτώχειας στην Ευρώπη είχε ως αποτέλεσμα μεταξύ άλλων και την εμφάνιση νέων μορφών κοινωνικών επιχειρήσεων καταπολέμησης του κοινωνικού αποκλεισμού και φορέων καινοτομιών, ως αντιστάθμισμα κάλυψης νέων αναγκών, ενόψει μάλιστα της αδυναμίας των κρατών να σχεδιάσουν αποτελεσματικές πολιτικές. Η παρατεταμένη κρίση του Κράτους Πρόνοιας επέτρεψε την άνοδο μιας νέας μορφής κοινωνικής οικονομίας επονομαζόμενη «οικονομία της αλληλεγγύης». Μιλάμε λοιπόν για μια μορφή κοινωνικής οικονομίας προσανατολιζόμενης στις πρωτοβουλίες εκείνες που αφορούν στην τοπική ανάπτυξη, στην επανενσωμάτωση μακροχρόνια ανέργων και στην καταπολέμηση του αποκλεισμού“. 5\nΕπενδυτές, οι λεγόμενοι κοινωνικοί επενδυτές, επιλέγουν να επενδύσουν τα κεφάλαιά τους σε επιχειρήσεις με κοινωνικό χαρακτήρα. Τα παραδείγματα είναι πολλά και ως συνήθως προέρχονται από το εξωτερικό κυρίως Σκανδιναβικές χώρες Βρετανία, Ολλανδία και Γερμανία. Φυσικά όλοι οι επενδυτές αποσκοπούν να επενδύσουν σε κερδοφόρες δραστηριότητες γιατί έτσι μπορούν να χρηματοδοτήσουν τον κύκλο των εργασιών τους αλλά και να αναπτύξουν το πεδίο δράσης τους. Παρακάτω αναφέρονται κάποια παραδείγματα από την Βρετανία που οι δράσεις τους προσδιορίζουν τον χαρακτήρα αυτών των επενδύσεων:\nΣυνδεδεμένο με την τράπεζα GLS που προαναφέρθηκε, είναι το ίδρυμα GLS Treuhand (GLS Charitable Trust Foundation). Ιδρύθηκε το 1961, και είναι μια κοινοπραξία με πάνω από 264 φιλανθρωπικούς οργανισμούς. Έχει μεγάλη πείρα διαχείρισης δωρεών, μεγάλων περιουσιών, και διεκπεραίωσης διαθηκών και κτηματικών υποθέσεων. Το κύριο πεδίο δράσης της είναι χρηματοδοτήσεις, ανεύρεση κεφαλαίων αλλά και μετατροπή κερδών επιχειρήσεων σε κεφάλαια για κοινωφελείς σκοπούς.\nΧρηματοδοτεί σε τομείς όπως αγροτικό, εκπαίδευση, υγεία, κοινωνική αλληλεγγύη.\nΗ GLS Beteiligungsaktiengesellschaft (BAG) ιδρύθηκε το 1995 είναι θυγατρική της τράπεζας GLS και ο στόχος της είναι να βοηθά επιχειρήσεις συμβάλλοντας κατά ένα μέρος στο επενδυτικό κεφάλαιο. Η τράπεζα γίνεται δηλαδή μέτοχος στις επιχειρήσεις αυτές. Συμμετέχει κυρίως σε επιχειρήσεις ανανεώσιμων πηγών ενέργειας και κοινωνικού ενδιαφέροντος.\n“Το Adventure Capital Fund, 6 Το Big Issue Invest 7 και η Bridges Ventures 8 είναι παραδείγματα επενδυτών για κοινωνικές επιχειρήσεις που τα πακέτα που προσφέρουν έχουν τη δυναμική να αλλάξουν ακόμα και μια ολόκληρη γειτονιά. Έχουν χρηματοδοτήσει κοινωνικές επιχειρήσεις μεταξύ αυτών και αλυσίδα εναλλακτικών εστιατορίων που βοηθά νέους και νέες, οι οποίοι είναι άνεργοι ή αντιμετωπίζουν προβλήματα αλκοολισμού ή ναρκωτικών να κάνουν ένα νέο ξεκίνημα. Επίσης επενδύουν σε επιχειρήσεις που δραστηριοποιούνται στους τομείς της υγείας, της εκπαίδευσης και του περιβάλλοντος, οι οποίες μπορούν να συνεισφέρουν στο κοινό καλό αν και βρίσκονται σε περιοχές όπου υπάρχει κατά γενική ομολογία επενδυτική άπνοια.\nΗ “Community Church” στο Hull, το “Community Ventures Limited” στο Middlesbrough και το “Centre for Music and Arts Techonology” στο Birmingham είναι κάποιες μόνο από τις επενδύσεις κοινωνικών επιχειρήσεων που έχουν χρηματοδοτηθεί από τους παραπάνω επενδυτές και παράγουν ωφέλιμο έργο στην τοπική κοινωνία. 9\nΣτην τράπεζα χρόνου 10 , το νόμισμα είναι ο χρόνος- εργασία. Είναι ένα δίκτυο ανταλλαγής υπηρεσιών. Κάθε μέλος περιγράφει τι θα μπορούσε να προσφέρει και τι υπηρεσίες είναι πιθανό να χρειαστεί και έχει έναν λογαριασμό χρόνου που πιστώνεται ή χρεώνεται ανάλογα με την υπηρεσία που προσφέρει ή δέχεται. Δεν υποχρεώνεται να κάνει τίποτα για το οποίο δεν έχει προσφερθεί εθελοντικά.\nΗ τράπεζα εθελοντικού χρόνου έχει ιδιαίτερο ενδιαφέρον και για να στηριχθούν οικογένειες και άτομα με οικονομικές δυσκολίες, αλλά και για να αξιοποιήσουν την διάθεση προσφοράς τους οι εθελοντές. Σε μια τράπεζα χρόνου, ένας γιατρός ή δικηγόρος που προσφέρει μια ώρα επαγγελματικών υπηρεσιών, δικαιούται μια ώρα άλλων υπηρεσιών, όπως βάψιμο, μαγείρεμα, φύλαξη ηλικιωμένου, πράγματα δηλαδή που μπορεί να προσφέρει κι ένα όχι ειδικευμένο άτομο. Έτσι και τα άτομα που βοηθούνται νοιώθουν καλύτερα αφού έχουν κάτι ανταλλάξιμο με αξία, τον χρόνο και τις δεξιότητές τους και παράλληλα βοηθούνται να επανενταχτούν σε κοινωνικές δραστηριότητες.\nΕίναι θεμελιώδες κάθε μέλος, να νοιώθει εμπιστοσύνη στα άλλα μέλη και παράλληλα πρέπει να προσπαθεί να αποδώσει το καλύτερο που μπορεί. Με την τράπεζα χρόνου δημιουργούνται σχέσεις αμοιβαιότητας που ενδυναμώνουν τα μέλη.\nΣε αντίθεση με τη μισθωτή εργασία κάθε προσφορά βιώνεται ως ελεύθερη και όχι ως αλλοτριωμένη δραστηριότητα.\nΣτην Ελλάδα λειτουργεί τράπεζα χρόνου με πολύ καλή ανάπτυξη και αποτελέσματα που οργανώνεται από το δίκτυο γυναικών Ευρώπης.\nΣυστήματα Τοπικών Ανταλλαγών – LETS\nΣτην Αγγλία, την εποχή των σκληρών μέτρων της Θάτσερ, εμφανίζονται τα LETS, με σκοπό να ανακουφίσουν τους ανθρώπους από τις παρενέργειες των σκληρών οικονομικών μέτρων.\nΤα LETS εμπνέονται από εγχειρήματα των αρχών του 19ου αιώνα όπου κάποιοι δήμαρχοι εκδίδουν δημοτικά-κρατικά μη τοκιζόμενα ομόλογα, που αντάλλασσαν μεταξύ τους οι πολίτες ως αντίτιμο για υπηρεσίες. Σκοπός των δημάρχων ήταν να τονωθεί η οικονομική και κοινωνική ζωή του δήμου. Ήταν δηλαδή μια μορφή δημοτικού δανείου, δίχως τόκο που είχε ως αντίκρισμα την δυνατότητα για εργασία αποκλεισμένων, οικονομικά αδύναμων και άνεργων πολιτών. Έτσι αποφευγόταν ο πληθωρισμός, η φορολόγηση, ο τόκος, και οι προμήθειες των ενδιάμεσων που υπάρχουν στις συναλλαγές με κάθε κρατικό νόμισμα. Πυροδότησε την ευημερία και την ανάπτυξη τοπικών κοινωνιών μειώνοντας σε πολύ μεγάλο βαθμό και το πρόβλημα της ανεργίας. Σε πολλές περιοχές βρήκε αντίπαλο τις τράπεζες που είδαν να απειλείται η κερδοφορία τους. 11\nΤα LETS, δηλαδή Local Exchange Trading Systems (Συστήματα Τοπικών Ανταλλαγών), είναι μια μορφή συναλλαγής, που όμως δεν τοκίζεται, δεν παράγει κέρδος, αλλά βοηθάει τις τοπικές κοινωνίες να αναπνεύσουν, να ζήσουν και να αναπτυχθούν μέσα σε δύσκολες οικονομικά εποχές. Είναι με λίγα λόγια ένας τρόπος να ζεις και να εργάζεσαι χωρίς λεφτά.\nΗ ιδέα είναι απλή: Η αρχή γίνεται από μια ομάδα ανθρώπων. Κάποιος είναι ηλεκτρολόγος, κάποιος είναι υδραυλικός, ζωγράφος, γιατρός και ό,τι άλλο επάγγελμα υπάρχει στην ομάδα. Κάποιοι από αυτούς, απλώς, έχουν αυτοκίνητο και μπορούν να μεταφέρουν ανθρώπους, ή έχουν ελεύθερο χρόνο να προσέξουν το παιδί κάποιου, ή να πληρώσουν λογαριασμούς. Όλα αυτά καταγράφονται. Κάθε μέλος ξέρει σε ποιον μπορεί να απευθυνθεί και να ζητήσει μια υπηρεσία.\nΈστω λοιπόν ότι ένα μέλος του συστήματος θέλει να πάει στο αεροδρόμιο. Αν καλέσει ταξί, πληρώσει και το κέρδος του αυτοκινητιστή που τον μεταφέρει. Αν καλέσει ένα μέλος του συστήματος LETS, χρεώνεται σε LETS, αλλά μόνο για τη βενζίνη και θα ανταποδώσει αυτό το ποσόν με μια εργασία ανάλογης αξίας, όχι αναγκαστικά σε αυτόν που του πρόσφερε την υπηρεσία, αλλά σε όποιο μέλος του συστήματος έχει ανάγκη τις ικανότητές του.\nΚάθε μονάδα LETS ισούται με το τοπικό νόμισμα. Στην Αγγλία έχει την αξία της λίρας, στην Αμερική του δολαρίου και στην Ευρώπη του ευρώ. Οι διαφορές όμως είναι πολλές. Τα LETS δεν τοκίζονται, δεν παράγουν πληθωρισμό, δεν δίνουν κέρδος. Δεν μπορείς να γίνεις πλούσιος με τα LETS.\nΒεβαίως κάθε υπηρεσία έχει διαφορετική προκαθορισμένη αξία. Το βάψιμο ενός σπιτιού ή μια εγχείρηση, δεν την ξεχρεώνεται με μία ώρα παιδικής φύλαξης.\nΜε τα LETS, λοιπόν εξαφανίζεται το κέρδος και όλοι οι κρυφοί και φανεροί φόροι. Μπορεί κάποιος να λάβει υπηρεσίες και να προσφέρει υπηρεσίες χωρίς απαραίτητα να είναι εργαζόμενος ή να έχει τα χρήματα για να πληρώσει την υπηρεσία που δέχεται.\nΤο κράτος μπορεί να φορολογήσει μόνο το μισθό των ανθρώπων που έχουν αναλάβει τη μηχανογράφηση του συστήματος και κάποιες άλλες εργασίες, όπως τα έντυπα που εκδίδονται. Ένα κόστος όμως που καλύπτεται από τη συνδρομή των μελών, που ανέρχεται από 2,5-10 λίρες. Στο σύστημα LETS μπορεί κανείς να μπει χωρίς κανένα κεφάλαιο, μπορεί να ξεκινήσει από το μηδέν.\nΤα LETS δεν εκδίδονται από τράπεζα, αλλά από το ίδιο το άτομο κατά τη διαδικασία της συναλλαγής και του εμπορίου. Αυτό κάνει τα LETS να ξεχωρίζουν από όλες τις άλλες μορφές συναλλαγής. Στην πραγματικότητα έχεις ένα μπλοκάκι όπου καταγράφονται πόσα LETS κοστίζουν οι υπηρεσίες που προσφέρεις και που δέχεσαι και αυτό, μετά, μεταφέρεται και καταγράφεται στην «τράπεζα» του συστήματος. Το σύστημα είναι ένας τέλειος ενδιάμεσος μεταξύ της προμήθειας υπαρκτών αγαθών και της ζήτησης.\nΟι άνθρωποι, που συμμετέχουν, υποστηρίζουν ότι εκτός από τη βοήθεια που έχουν οι ίδιοι, το σύστημα βοηθάει πολύ και το περιβάλλον. Κάνοντας τις τοπικές κοινωνίες να παράγουν τα δικά τους αγαθά, γλιτώνουν την άσκοπη μεταφορά προϊόντων και τη μόλυνση που συνεπάγεται, ενώ προστατεύεται το τοπικό νόμισμα, γιατί οι κάτοικοι ξέρουν ακριβώς τι αγαθά έχουν και δεν υπάρχουν μεγάλες εισαγωγές.\nΑπό το 1991 ειδικά στην Αγγλία σχεδόν όλα αυτά τα σωματεία Lets ενώθηκαν σε ένα εθνικό και έτσι δημιουργήθηκε το πρώτο επίσημο σωματείο LETS στον κόσμο. Δημιουργήθηκε καταστατικό, μηχανογράφηση και ό,τι άλλο χρειάζεται ένας «οικονομικός οργανισμός» στις μέρες μας. Έτσι, κατάφεραν. Να διαδώσουν αποτελεσματικά και να αναπτύξουν κατάλληλα για κάθε περιοχή λειτουργικά συστήματα LETS.\nΝα παράγουν πηγές πολιτισμού, όπως το θέατρο και να δώσουν τις κατάλληλες συμβουλές στα μέλη του συστήματος.\nΝα ενεργοποιήσουν ξανά τοπικές κοινότητες που υπέφεραν από ανεργία και είχαν χάσει την τοπική παραγωγή των αγαθών.\nΝα βοηθήσουν νέες ομάδες να κατανοήσουν τους κανόνες του συστήματος, τα πρότυπα που θα έπρεπε να ακολουθήσουν και την πρακτική των συστημάτων.\nΝα χειριστούν στρατηγικές, νομικά θέματα, καθώς και διεθνή θέματα που θα προέκυπταν.\nΑυτά τα συστήματα αναπτύσσονται σε όλες τις αγγλόφωνες χώρες, όπως στην Αυστραλία, στον Καναδά και στην Αμερική, αλλά εξαπλώνονται σχεδόν και σε ολόκληρη την Ευρώπη, καθώς και στην Ιαπωνία και την Ινδία.\nΤο Δίκαιο και Αλληλέγγυο εμπόριο 12 ξεκινά από εγχειρήματα και προσπάθειες που ξεκίνησαν από εκκλησίες στη Νότιο Αμερική και στην Ευρώπη στα τέλη της δεκαετίας του 1940. Στόχος ήταν να προσφέρουν ανακούφιση σε πρόσφυγες και σε άλλες κοινότητες ανθρώπων χτυπημένες από τη φτώχεια, πουλώντας χειροτεχνίες τους σε Βόρειες αγορές.\nΤο 1969 στη Δανία άρχισε να λειτουργεί το πρώτο «Κατάστημα του Τρίτου Κόσμου». Όχι μόνο ως σημείο πώλησης, αλλά συγχρόνως ενημερώνοντας το κοινό και αφυπνίζοντας συνειδήσεις. Τέτοια καταστήματα αλληλέγγυου εμπορίου είναι πλέον διαδεδομένα σε όλα τα κράτη του κόσμου.\nΚατά τη διάρκεια της δεκαετίας του ’60 και του ’70, σε πολλές χώρες της Ασίας, Αφρικής και Λατινικής Αμερικής, διέκριναν την ανάγκη για οργανισμούς δίκαιου μάρκετινγκ, οι οποίοι θα παρείχαν συμβουλές, βοήθεια και υποστήριξη σε μη προνομιούχους παραγωγούς. Πολλοί τέτοιοι οργανισμοί δίκαιου και αλληλέγγυου εμπορίου ιδρύθηκαν με αποτέλεσμα να δημιουργηθούν σύνδεσμοι με τις οργανώσεις του Βορρά. Οι σχέσεις αυτών στηρίζονταν στον συνεταιρισμό, στο διάλογο, στη διαφάνεια και στον σεβασμό. Ο βασικός στόχος ήταν η μεγαλύτερη δικαιοσύνη στο διεθνές εμπόριο.\nΕΠιπρόσθετα μ’ αυτές τις κινήσεις πολιτών, οι αναπτυσσόμενες χώρες οργάνωναν διεθνείς πολιτικές συζητήσεις, με μήνυμα “Trade Not Aid -Εμπόριο όχι Βοήθεια”. Αυτή η προσέγγιση έδωσε έμφαση στην καθιέρωση δίκαιων εμπορικών σχέσεων με το Νότο, αντί να βλέπει το Βορρά να οικειοποιείται όλα τα οφέλη και να επιστρέφει μόνο ένα μικρό μέρος αυτών των οφελών σαν βοήθεια για ανάπτυξη.\nΠοιοι όμως είναι οι στόχοι και οι αρχές του δίκαιου και αλληλέγγυου εμπορίου; Συνοψίζονται στα παρακάτω: Να βελτιώσει την διαβίωση και την ευημερία των παραγωγών διευκολύνοντας την πρόσβασή τους στην αγορά, ενδυναμώνοντας τους οργανισμούς τους, πληρώνοντας μία καλύτερη τιμή και παρέχοντας διάρκεια στην εμπορική σχέση.\nΝα προωθήσει ευκαιρίες ανάπτυξης για μη προνομιούχους παραγωγούς, ιδίως για τις γυναίκες και τον εντόπιο πληθυσμό.\nΝα προστατεύει τα παιδιά από την εκμετάλλευση στην παραγωγική διαδικασία.\nΝα ξυπνήσει συνειδήσεις μεταξύ των καταναλωτών για τις αρνητικές συνέπειες που αφορούν στους παραγωγούς του διεθνούς εμπορίου, έτσι ώστε να ασκούν την αγοραστική τους δύναμη θετικά.\nΝα αποτελέσει παράδειγμα εμπορικής συνεργασίας μέσω διαλόγου, διαφάνειας και σεβασμού.\nΝα πραγματοποιεί εκστρατείες για αλλαγές στους κανόνες και τις μεθόδους του συμβατικού διεθνούς εμπορίου.\nΝα προστατεύει τα ανθρώπινα δικαιώματα προωθώντας κοινωνική δικαιοσύνη, ορθές περιβαλλοντικές μεθόδους και οικονομική ασφάλεια.\nΝα δημιουργεί ευκαιρίες για τους παραγωγούς που βρίσκονται σε οικονομικά μειονεκτική θέση ή έχουν περιθωριοποιηθεί από το συμβατικό εμπορικό σύστημα.\nΜε την πληρωμή μιας δίκαιης τιμής για τα προϊόντα μέσα από διάλογο και συμμετοχή, καλύπτεται όχι μόνο το κόστος παραγωγής, ενισχύεται η κοινωνική δικαιοσύνη η περιβαλλοντική και η πολιτιστική προστασία.\nΟι όροι συναλλαγής του δίκαιου και αλληλέγγυου εμπορίου πρέπει να περιλαμβάνουν:Τιμή που να καλύπτει το κόστος παραγωγής, κοινωνική ασφάλεια που να βελτιώνει τις συνθήκες διαβίωσης και εργασίας.\nΤμηματική πληρωμή με προκαταβολή για να αποτραπεί η χρεοκοπία των μικρών παραγωγικών οργανισμών συμβόλαια που να επιτρέπουν το μακροχρόνιο σχεδιασμό της παραγωγής.\nΛαμβάνει απαραίτητα υπόψη την αρχή της ίσης πληρωμής για ίση εργασία από γυναίκες και άντρες. Η εργασία των γυναικών εκτιμάται κατάλληλα και ανταμείβεται. Οι γυναίκες πάντοτε πληρώνονται για τη συνεισφορά τους στην παραγωγική διαδικασία και αποκτούν δύναμη στις οργανώσεις τους.\nΕνθαρρύνει ενεργά καλύτερες περιβαλλοντικές πρακτικές και την εφαρμογή υπεύθυνων μεθόδων παραγωγής.\nΤα αγαθά του δίκαιου και αλληλέγγυου εμπορίου πρέπει να παράγονται σύμφωνα με συγκεκριμένα πρότυπα περιβαλλοντικά, υγείας και ασφάλειας. Αυτό σημαίνει τον σχηματισμό και υποστήριξη κατάλληλων κοινωνικών δομών.\nΤο δίκαιο και αλληλέγγυο εμπόριο βοηθά δημιουργώντας ανθρώπινες συνθήκες εργασίας που σημαίνει ασφαλές και υγιές περιβάλλον για τους συμβαδίζει παραγωγούς. Η συμμετοχή παιδιών (αν υφίσταται) δεν επιδρά δυσμενώς στην ευημερία τους, την ασφάλεια, τις εκπαιδευτικές τους ανάγκες και την ανάγκη τους για παιχνίδι και με το συνέδριο των Ηνωμένων Εθνών για τα δικαιώματα των παιδιών καθώς και με τους νόμου.\nΓιατί τελικά η άλλη οικονομία αξίζει.\nΣήμερα στην Ελλάδα πέρα από το αλληλέγγυο εμπόριο και την τράπεζα χρόνου, δεν έχουμε ακόμη δει δυναμικές κινήσεις σε αυτή την κατεύθυνση. “… κοινή διαπίστωση είναι ότι οι δραστηριότητες του τομέα της κοινωνικής οικονομίας δεν είναι ιδιαίτερα ανεπτυγμένες και οι οποιεσδήποτε προσπάθειες που γίνονται τα τελευταία χρόνια από διάφορους φορείς προσκρούουν, μεταξύ άλλων, στην έλλειψη ενός κατάλληλου και ευέλικτου πλαισίου για τη θεσμική, διοικητική και χρηματοδοτική στήριξη των πρωτοβουλιών που αναλαμβάνονται στον τομέα αυτό.\nΕίναι χαρακτηριστικό ότι ακόμη και η ιδέα ότι οι διάφορες πρωτοβουλίες «μη κερδοσκοπικού χαρακτήρα» (που αναπτύσσονται τα τελευταία χρόνια στην Ελλάδα) συνιστούν ένα «διακριτό τομέα», δεν συναντιέται συχνά στην ελληνική σκέψη. Γενικότερα, η ελληνική κοινωνία στο σύνολό της εξακολουθεί να εντάσσει τέτοιου τύπου πρωτοβουλίες σε μια «φιλανθρωπικού χαρακτήρα» προσέγγιση…” 13\nΣε μια περίοδο που η οικονομική πίεση σε συνδυασμό με την περιβαλλοντικές καταστροφές και την ενεργειακή κρίση είναι παγκόσμια δεινά που χτυπούν απειλητικά την πόρτα όλων μας, έρχεται ο καιρός να αναρωτηθούμε τι πρέπει να αλλάξουμε στον κόσμο που φτιάξαμε για να γίνει πιο ανθρώπινος, πιο βιώσιμος για τα ερχόμενα χρόνια, τις ερχόμενες γενιές. Χρειάζεται να βρεθούν στηρίγματα αισιοδοξίας. Και τι πιο αισιόδοξο να συμμετέχουμε σε δράσεις που χτίζουν ένα μέλλον που στηρίζεται στην εξάλειψη της εκμετάλλευσης ανθρώπου από άνθρωπο, στην προστασία και θεραπεία του περιβάλλοντος, στην συνεργατικότητα και την αλληλεγγύη. Σε καμία περίπτωση όλες οι προαναφερθείσες δράσεις που είναι μόνο ένα μικρό δείγμα του τι γίνεται σήμερα στον κόσμο σε αυτή την κατεύθυνση, δεν μπορούν από μόνες τους να προκαλέσουν τις κοινωνικοπολιτικές αλλαγές που είναι απαραίτητες για έναν καλύτερο κόσμο σε μια νέα εποχή φωτός. Από την άλλη όμως είναι ένα πρόσφορο έδαφος για να γεννηθούν ιδέες, να γαλουχηθούν συνειδήσεις και να φυτρώσει ο σπόρος από όπου θα ξεπηδήσει κάποια στιγμή ένα συλλογικό βήμα. Σίγουρα καμία αλλαγή δεν θα προκύψει από τους μαλακούς καναπέδες του σαλονιού μας αλλά ούτε και από την απόγνωση και την εσωστρέφεια. Ο μόχθος όλων όσων εργάζονται για όλα αυτά τα εναλλακτικά σχήματα οικονομίας ας γίνει τροφή, πρώτη ύλη για αφομοίωση ώστε να προχωρήσουμε θαρρετά προς την επίτευξη μιας ανθρωπότητας πιο εξελιγμένης συνειδησιακά, σε συνεργασία με έναν πλανήτη τον οποίο αγαπά, σέβεται και λειτουργεί σε αρμονία μαζί του.\n1 Ας μην ξεγελαστούμε υποθέτοντας ότι ο όρος «φιλελεύθερη», αναφέρεται στις κοινωνικές και ατομικές ελευθερίες των πολιτών. Όχι, δυστυχώς, αναφέρεται στην ελευθερία κινήσεων που παρέχονται σε όλους στο πλαίσιο του οικονομικού τομέα. Συγκεκριμένα ελευθερία κινήσεων, δίχως την επιτήρηση ενός κοινωνικού κράτους που κανονικά πρέπει να εγγυάται την κοινωνική δικαιοσύνη. Αυτό βέβαια εξυπηρετεί κυρίως τους οικονομικά ισχυρούς.\n5 Κοινωνική Οικονομία και Οικονομία της Αλληλεγγύης Της Βανέσας Κριατσιώτη: http://www.inegsee.gr/enimerwsi-126-doc2.htm\n9 Η έλευση των κοινωνικών επενδυτών του τρίτου τομέα http://www.enthesis.net/index.php?news=720\n11 Συνοπτική και ενδιαφέρουσα ιστορική αναδρομή μπορεί να βρει κανείς στο άρθρο του Χρίστου Λογαρίδη “Συστήματα τοπικών ανταλλαγών – LETS” είναι πηγή πληροφοριών για την παρούσα παράγραφο και βρίσκεται στην διεύθυνση: http://www.enet.gr/online/online_obj?pid=145&tp=T&id=7763180\n13 Κοινωνική Οικονομία και Οικονομία της Αλληλεγγύης Της Βανέσας Κριατσιώτη: http://www.inegsee.gr/enimerwsi-126-doc2.htm\nPreviousΣυμμετοχικές επιχειρήσεις – η αυτοάμυνα της κοινωνίας


Με ετικετα χαρτακι στριφτου | Χαρτακια Στριφτου Smoking\nΆρθα με ετικέτα "χαρτακι στριφτου"\nΤο στρίψαμε στις 6 Φεβ, 2019 στην ενότητα: Σε Πρωτο Πλανο, Τσιγαροχαρτα\nΤο Smoking Organic ζυγίζει 13 γρ. ανά τετραγ. μέτρο και είναι το λεπτότερο πιστοποιημένο Βιολογικό χαρτάκι για στριφτό από ακατέργαστη κλωστική κάνναβη.\nΤο στρίψαμε στις 24 Οκτ, 2014 στην ενότητα: Νομοθεσία, Σε Πρωτο Πλανο, Τσιγαροχαρτα\nΗ νέα νομοθεσία φέρνει ανατροπές για τα τσιγαρόχαρτα στριφτoύ στην Ελλάδα! Συγκεκριμένα, από 1/1/2015 όλες οι εισαγόμενες μάρκες τσιγαρόχαρτου για στριφτό (RIZLA, Smoking, Pure Hemp, OCB, κ.λ.π) θα πρέπει να εχουν στο πακέτο ενδείξεις στην Ελληνική γλώσσα. Οι ενδείξεις αυτές,σύμφωνα με το νόμο 4177/παρ.68,θα είναι: Η κατηγορία του προϊόντος,π.χ, τσιγαρόχαρτα. Το ονομα και η διευθυνση του κατασκευαστή ή του εισαγωγέα. Τα περιεχόμενα...


16/11/2020, 17:42 4\nΌσο και αν φαίνεται παράδοξο, το Σύνταγμα του 1975 είναι λιγότερο φιλελεύθερο ως προς το δικαίωμα της συνάθροισης από το Σύνταγμα του 1952\n*Ο Χαράλαμπος Ανθόπουλος είναι Καθηγητής Δικαίου και Διοίκησης ΕΑΠ\nΓνωστές οι τεχνικές αποπροσανατολισμού\nΕξαιρετικά εύστοχες οι παρατηρήσεις του κ. καθηγητή, όσον αφορά την προσωρινή φύση των μέτρων, και ιδίως η τελευταία πρόταση, που καταδεικνύει και την μεθόδευση της εσκεμμένης διαστροφής της πραγματικότητας: οι διαμαρτυρόμενοι, υπογείως αποφεύγουν να διακρίνουν την "χρήση" (άσκηση νόμιμης) εξουσίας από την "κατάχρηση εξουσίας", εκμεταλλευόμενοι την παραδοσιακή από τουρκοκρατίας συνειδητή ή ασυνείδητη αντιπάθεια των Ελλήνων σε οποιαδήποτε μορφή εξουσίας, με τον τρόπο αυτό καταλογίζοντας συνωμοσιολογικές σκοπιμότητες στην κυβέρνηση. Για όσους μελετούν την ιστορία και δεν είναι προσκολλημένοι σε δόγματα, αυτές οι τεχνικές αποπροσανατολισμού της κοινής γνώμης είναι προφανείς.\nΔεν έπρεπε να μας απασχολεί το νομικό καθεστώς των συναθροίσεων, αλλά το πώς θα νικήσουμε τον πόλεμο. Ενώθηκαν οι αριστεροί για να δημιουργήσουν φθορά στην κοινωνία και στην κυβέρνηση, αντί να οργανωθούν στη μάχη κατά του ιού. Να γίνουν πρωτοπόροι στο μέτωπο του πολέμου. Θέλουν να διαδηλώσουν ενάντια στην αμερικάνικη πρεσβεία για τον ιμπεριαλισμό τους, την ίδια ώρα που υποστηρίζουν με μανία τον Μπάϊντεν που είναι υπέρ του ιμπεριαλισμού! και κατά του Τραμπ που μάζεψε τις επεμβάσεις στο εξωτερικό. Οδηγούν τον λαό σε περισσότερα κρούσματα και νεκρούς για να δημιουργήσουν φθορά στην κυβέρνηση. Γιατί για ποιό άλλο λόγο να συμβαίνει αυτό, τη στιγμή που κανείς δεν δηλώνει ότι ο ιός είναι ψεύτικος; Άρα πιστεύουν ότι είναι αληθινός. και τι κάνουν για αυτό;κοιτάνε. Μπορεί και να σου πούν όμως ότι δεν το λέμε στην τηλεόραση, αλλά πιστεύουμε ότι ο ιός είναι ψεύτικος. Ε, αυτό κι αν είναι υποκρισία! Άλλα λέμε κι αλλα πιστεύουμε, ανάλογα με ποιόν μιλάμε. Αυτοί είναι οι δημοκράτες φιλολαικοί αριστεροί. Αν είναι αληθινός ρίξου στον αγώνα να τον νικήσεις. Αν είναι ψεύτικος ρίξου στον αγώνα να ενημερώσεις. Δήθεν αγωνιστές αριστεροί.\n5 άτομα σε εξωτ χώρο μόνο για λίγες μέρες δεν είναι απειλή για την υγεία ενώ τα ΜΜΜ λειτουργούν.\nΗ πανδημία ενδεχομένως να έχουμε για 10ετιες, αν υπάρχει σοβαρός λόγος και είναι να απαγορεύσουν τις συναθροίσεις να μαζευτούν 180. Δεν είναι τόσο δύσκολο. Το άρθρο 11 στο “για γενικούς λόγους” απαγορεύει συναθροίσεις για παράδειγμα οπαδών ομάδων που οδηγούν σε σύγκρουση και στο “για ειδικούς λόγους” απαγορεύει συναθροίσεις πολιορκίες επιχειρήσεων (βλέπε και την Αλίκη ως σοσιαλίστρια). Απογοήτευση στην επικράτεια ισοδυναμεί με κατάργηση του άρθρου 11 κάτι που για να γίνει θέλει διαβούλευση και αυξημένη πλειοψηφία στην αναθεωρητική βουλή και προφανώς δεν επιτρέπεται να γίνει με μια απλή απόφαση της αστυνομίας.\nΤην ίδια ακριβώς γνώμη θα έχουν και την ίδια ακριβώς ερμηνεία θα δίνουν και οι πολιτικοί αρχηγοί και όχι μόνο . Όμως η αθλιότητα που διακρίνει ένα μεγάλο τμήμα του πολιτικού προσωπικού δε επιτρέπει σε αυτό να παραδεχτεί το προφανές . Δυστυχώς και ευτυχώς για διαφορετικούς λόγους , η πλειονότητα των πολιτών , ασχέτως πολιτικού προσανατολισμού , βρίσκονται πιο κοντά στην πραγματικότητα και διαθέτουν περισσότερη υπευθυνότητα .


Κοιλάδα Vinschgau, IT: Ενοικιαζόμενα για διακοπές το 2020 | HomeAway\nΚοιλάδα Vinschgau: Βρείτε τις καλύτερες επιλογές τουριστική κατοικίας για τις διακοπές σας.\nΜικρή ατμόσφαιρα πόλης Νότιο Τυρόλο - κεντρικό άνετο διαμέρισμα περίπου 75μ² με βεράντα στον τελευταίο όροφο\nΔιαμέρισμα Val Senales με την πολυτέλεια με θέα στη Val Martello Νότιο Τιρόλο\nΚοιλάδα Vinschgau, IT: Πού να μείνετε;\nΚοιλάδα Vinschgau: Στις καταχωρίσεις των καταλυμάτων μας για το 2020, θα βρείτε 346 διαφορετικά εξοχικά σπίτια. Από 257 Διαμερίσματα έως 17 Σαλέ, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΠοιοι είναι οι πιο δημοφιλείς προορισμοί για να επισκεφτείτε σε Κοιλάδα Vinschgau;\nΥπάρχουν πολλά θαυμάσια μέρη για να μείνετε, όταν κάνετε πολυήμερες διακοπές, ή απλώς για ένα σαββατοκύριακο σε Κοιλάδα Vinschgau. Σύμφωνα με τους ταξιδιώτες της HomeAway οι δημοφιλέστεροι προορισμοί για να επισκεφτείτε είναι:\nΠεριφέρεια Ίνσμπρουκ-Λαντ: 535 τουριστικά καταλύματα\nΗ HomeAway σάς προσφέρει τη δυνατότητα να ανακαλύψετε πολλούς άλλους δημοφιλείς προορισμούς σε Κοιλάδα Vinschgau! Χρησιμοποιήστε τη μπάρα αναζήτησής μας, για να αποκτήσετε πρόσβαση στα διαθέσιμα self-catering καταλύματα σε άλλους δημοφιλείς προορισμούς.\nΠοιες είναι οι πιο σημαντικές πόλεις για να εξερευνήσετε σε Κοιλάδα Vinschgau;\nΕίτε ταξιδεύετε μόνοι σας είτε με την οικογένεια και τους φίλους σας, ορίστε οι πόλεις με τη μεγαλύτερη επιλογή ενοικιαζόμενων καταλυμάτων για μια τέλεια απόδραση από την πόλη σε Κοιλάδα Vinschgau:\nLivigno: 109 ενοικιαζόμενα καταλύματα\nBaselga Di Pine: 191 ενοικιαζόμενα καταλύματα\nΠοια είναι τα πιο δημοφιλή σημεία ενδιαφέροντος και αξιοθέατα για να μείνετε σε Κοιλάδα Vinschgau;\nΗ HomeAway προσφέρει μεγάλη ποικιλία ενοικιαζόμενων καταλυμάτων κοντά σε υπέροχα μέρη που μπορείτε να επισκεφτείτε σε Κοιλάδα Vinschgau. Σύμφωνα με τους ταξιδιώτες της Homeaway τα δημοφιλέστερα σημεία ενδιαφέροντος για να μείνετε κατά τη διάρκεια ενός ταξιδιού για διακοπές ή απλώς για ένα σαββατοκύριακο είναι:\nΜουσείο Museo della Civilta Solandra: 490 ενοικιαζόμενα καταλύματα\nΤελεφερίκ Σκι Gampberg: 317 ενοικιαζόμενα καταλύματα\nΩστόσο, υπάρχουν πολλά άλλα σημεία ενδιαφέροντος καταχωρισμένα στη HomeAway, κοντά στα οποία μπορείτε να βρείτε ένα μέρος για να μείνετε σε Κοιλάδα Vinschgau. Απλώς γράψτε τον προορισμό που επιθυμείτε στη μπάρα αναζήτησής μας και ρίξτε μια ματιά στις επιλογές τουριστικών καταλυμάτων.\nΚοιλάδα Vinschgau - Εξερευνήστε προορισμούς στη γύρω περιοχή